title: Tattooed Millionaire

text: Dickinson ryhtyi yhteistyöhön kitaristi Janick Gersin kanssa ja sävelsi kappaleet albumille kahdessa viikossa. Levy menestyi kaupallisesti hyvin ja sitä myytiin yli puoli miljoonaa kappaletta. Myös levyltä julkaistut singlet menestyivät kohtalaisesti Ison-Britannian singlelistalla, muun muassa nimikkokappale nousi Top-20 -listalle.


title: Tattooed Millionaire

text: Albumilta löytyy myös yksi lainakappale "All The Young Dudes", joka oli alun perin "David Bowien" säveltämä. Kyseinen kappale sai runsaasti radiosoittoa eri maissa. Kriitikoilta albumi sai laimean vastaanoton. Sitä on pidetty muihin artistin levyihin verrattuna melko heikkona sisältämiensä täyteraitojen vuoksi.


title: Jana Klotškova

text: Jana Oleksandrivna Klotškova (, s. 7. elokuuta 1982 Simferopol) ukrainalainen uimari, joka on voittanut urallaan viisi olympiamitalia, joista neljä on kultaista.


title: Jana Klotškova

text: Hän voitti 200 ja 400 metrin sekauinnit sekä 2000 että 2004, ja lisäksi hän voitti hopeaa 800 metrin vapaauinnissa Sydneyssä 2000. Lisäksi hän on moninkertainen maailmanmestari sekä Euroopan-mestari. Hänellä oli hallussaan 400 metrin sekauinnin ME-ajat sekä lyhyellä että pitkällä radalla. Hänet valittiin maailman vuoden naisuimariksi Swimming World Magazine -lehden äänestyksessä vuonna 2004.


title: Niskajäykkyys

text: Niskajäykkyys eli meningismi on neurologisessa tutkimuksessa tavattava oire, joka johtuu aivokalvojen ärsytyksestä.


title: Niskajäykkyys

text: Niskajäykkyys on oire, jolla tarkoitetaan niskalihasten jäykkyyttä eteenpäin, leukaa kohti rintaa taivutettaessa. Pään sivukierrot saattavat tässä tilanteessa olla normaalitkin. Oireen aiheuttaa aivokalvoihin (meningeihin) kohdistuva venytys eteentaivutuksen yhteydessä, jolloin eri syistä ärtyneet aivokalvot laukaisevat suojarefleksin, joka jäykistää niskalihakset estäen eteentaivutusta.


title: Niskajäykkyys

text: Oireen merkitys tulee suhteuttaa tutkimuksessa havaittuihin muihin oireisiin ja yleisvointiin. Meningismiä aiheuttavat aivokalvon tulehdukset eli meningiitit, jotka voivat olla viruksen tai bakteerin aiheuttama. Tällöin tulehdusreaktio ärsyttää aivokalvoja. Toinen keskeinen meningismin syy on lukinkalvon alainen verenvuoto eli SAV, jolloin veren hajoamistuotteet toimivat ärsykkeenä. Meningismi on harvinainen SAV:n ensioire.


title: Niskajäykkyys

text: Niskajäykkyys on oire, jonka taustalla saattaa olla välitöntä hoitoa vaativia äkillisiä ja hengenvaarallisia sairauksia.


title: Linda Howard

text: Linda S. Howington eli Linda Howard (s. 1950) on yhdysvaltalainen kirjailija.


title: Linda Howard

text: Howard syntyi Alabamassa. Hän aloitti kirjoittamisen jo lapsuudessaan ja kirjoitti pitkään vain omaksi ilokseen. Hänen ensimmäinen julkaistu teoksensa ilmestyi vuonna 1982, jolloin kirjailija oli jo yli kolmenkymmenen.


title: Linda Howard

text: Linda Howard asuu yhä Alabaman osavaltiossa. Kirjoissa esiintyy sekä jännitystä että romantiikkaa.


title: Linda Howard

text: Linda Howardilta on julkaistu suomeksi:


title: Linda Howard

text: Pokkarina


title: Linda Howard

text: Sisältää teoksen MacKenzie's Magic


title: Linda Howard

text: Suurimman menestyksen ulkomailla on saavuttanut Täydellinen mies. Siinä kerrotaan neljästä naisesta, jotka kehittelevät hauskan listan unelmamiehensä ominaisuuksista. Ongelmat alkavat, kun murhaaja ilmestyy laatijoiden kannoille.


title: Linda Howard

text: Howard on julkaissut teoksia 1980 -luvulta alkaen. Ensimmäiset niteet olivat Harlequin -sarjan kirjoja, joissa "alpha male" -tyyppiset sankarit ottivat yhteen kovapäisten sankarittarien kanssa. Teokset sisältävät aikanaan rohkeita kohtauksia.


title: Linda Howard

text: 1990-luvulla päästiin kirjoittamaan pitkiä kirjoja eli ns. oikeita romaaneja. Suosio kasvoi ja Howard siirtyi samaan sarjaan Nora Robertsin kanssa. Kioskikirjallisuus kulki siinä sivussa linjana. 2000-luvulla Howard on kirjoittanut näitä suomennettuja teoksia.


title: Linda Howard

text: Pehmeän romantiikan lukijoiden joukossa Howard tunnetaan parhaiten MacKenzie -sarjasta. MacKenzie -sarjassa on omat teokset isälle, kahdelle pojalle, ottopojalle ja tyttärelle. Vauhdikasta, aistillista ja nautittavaa viihdettä.


title: Linda Howard

text: Linda Howardia on käännetty eurooppalaisella kielialueella mm. suomeksi, ruotsiksi ja saksaksi.


title: Linda Howard

text: Linda Howardin varhaiselle tuotannolle on tyypillistä vauhdikas tilannekehittely, kiihkeä romanttisuus ja aika yksioikoiset sankarit. Toisaalta sarjaromantiikassa henkilöiden ominaisuudet on aika tiukasti määritelty. 2000 -luvun kirjoissa teemaa on laajennettu. Cry no more (Spårlöst försvunnen) käsittelee vauvojen sieppausta. Kiss me while I sleep (En stilla hämnd) -teoksessa päähenkilö on naispuolinen agentti, joka murhaa kostoksi ystävänsä tappajan. Näistä kumpaakaan teosta ei ole suomennettu, mutta ruotsiksi ne löytyvät.


title: Tahltaninkarhukoira

text: Tahltaninkarhukoira oli kanadalainen koirarotu. Suurin osa asiantuntijoista uskoo sen kuolleen sukupuuttoon.


title: Tahltaninkarhukoira

text: Tahltaninkarhukoira oli rungoltaan kuin pystykorvan ja paariakoiran välimuoto. Sen rakenteen tuli olla ennen kaikkea atleettinen ja ketterä. Se oli ulkonäöltään kettumainen. Sen häntä oli lyhyt, tuuhea, pystyssä kannettu ja erilainen kuin muilla koirilla, ja sitä on kuvailtu partasudiksi ja pölyhuiskuksi. Sen karvapeite oli lyhyttä, tiheää ja kovaa. Väri vaihteli paljon, mutta yleisin oli musta valkoisin merkein. Kuten muillekin samantyyppisille roduille, tahltaninkarhukoiralle oli tyypillistä erikoinen jodlaava ääni. Säkäkorkeus oli 30-40 cm ja paino 7 kg.


title: Tahltaninkarhukoira

text: Tahltaninkarhukoiralla oli rohkeutta kohdata karhu, mutta se oli ystävällinen ja lempeä pienemmille eläimille ja ihmisille. Se oli omanarvontuntoinen ja omistajaansa helposti kiintyvä. Sen ominaispiirteisiin kuului mm. basenjille ja muutamalle muulle alkukantaiselle rodulle tyypillinen jodlaus. Se eli teltassa perheen kanssa ja jakoi heidän sänkynsä ja pöytänsä. 17. vuosisadalla jesuiitta kuvaili intiaanien yhteistaloja talvella ja totesi, että hän "ei osaisi päättää mikä oli pahinta -savu, kirput vai koirat".


title: Tahltaninkarhukoira

text: Tahltan-intiaanit olivat jalostaneet tahltaninkarhukoiran karhunmetsästykseen, minkä vuoksi sillä oli pienestä koostaan huolimatta mahtavat voimat. Ennen metsästystä koirilta vuodatettiin seremoniassa verta pistämällä niitä takaraajoihin ketun tai suden pohjeluulla. Metsästyspäivän aamuna kahta koiraa kannettiin säkissä intiaanin olkapäällä kunnes ne olivat paikantaneet tuoreet karhunjäljet. Päästyään vapaiksi nämä pikkukoirat liikkuivat kevyesti lumihangen yli samalla kun syvät nietokset hidastivat karhun pakoa. Niiden kettumainen, katkonainen haukunta rasitti karhua alistumiseen asti tai hämmensi sen kunnes intiaanit saattoivat tulla tarpeeksi lähelle tappaakseen sen. Koiraa valmennettiin taisteluun suuria kissaeläimiä vastaan merkitsemällä sen kasvot kuolleen ilveksen kynnellä.


title: Tahltaninkarhukoira

text: Tahltaninkarhukoira polveutui paariatyyppisistä koirista, jotka olivat saapuneet alueelle esihistoriallisten vaellusten aikaan. Se eli lähinnä Brittiläisen Kolumbian luoteisosien ja Etelä-Yukonin syrjäisillä vuoristoalueilla. Sen ruokavalio koostui tavallisesti pienistä linnun-, lihan- ja kalanpaloista, ja se pärjäsi myös purevan kylmässä. Alkuperäisen elinympäristönsä ulkopuolella rotu sairastui herkästi penikkatautiin, lämpöhalvaukseen ja ruokavalion muutoksen aiheuttamiin ongelmiin. Valkoisten löytöretkeilijöiden tuodessa mukanaan muita koiria se alkoi harvinaistua. Rotu ehdittiin tunnustaa Kanadan Kennelliitossa, mutta rekisteröintien hiivuttua se poistettiin viralliselta rotulistalta.


title: Tikkaperä

text: Tikkaperä on kylä Limingan kunnassa Pohjois-Pohjanmaalla. Kylä sijaitsee Pohjanmaan radan, ja Liminganjoen varrella noin kahdeksan kilometriä lounaaseen kunnan keskustaajamasta. Kylä on pieni maatalouspohjainen asutuskeskus. Kylässä ollut Pohjanmaan radan seisake on lakkautettu. Vuoteen 2010 mennessa kylälle rakennetaan uusi Tikkaperän rautatieliikennepaikka, joka kuitenkin tulee palvelemaan vain liikenteenhoidollisia tarpeita.


title: Tikkaperä

text: Kylän läheisyydessä sijaitseva Liminganjärvi kuivatettiin 1950-luvun alussa.


title: Chrysler Cirrus

text: Chrysler Cirrus oli keskikokoinen neliovinen sedan, jota myytiin Yhdysvalloissa vuodesta 1995 vuoteen 2000. Cirrus ja sen sisarmallit, Dodge Stratus ja Plymouth Breeze, tunnettiin "Cloud Cars" -nimellä. Cirrus oli "Motor Trend" -lehden Vuoden Auto vuonna 1995 ja "Car and Driver"-lehden Kymmenen parasta -listalla vuosina 1996 and 1997.


title: Chrysler Cirrus

text: Alun perin Chrysler Cirrus oli konseptiauto joka esiteltiin vuoden 1992 Detroitin autonäyttelyssä. Kolme vuotta myöhemmin Cirrus esiteltiin 1995 ylellisimpänä kolmesta Cloud Cars -mallista (Stratus oli keskimmäinen ja Breeze niukimmin varusteltu). Erikoista oli, että kaikki kolme mallia olivat lähes saman hintaisia varuste-eroista huolimatta.


title: Chrysler Cirrus

text: Vuodesta 1995 vuoteen 1997 Cirrusta oli saatavilla kahdella varustetasolla: LX:nä ja ylellisempänä LXi:nä. Vuonna 1998, LX-varustetaso jätettiin valikoimasta mutta palautettiin vuodeksi 2000 korvaamaan Plymouth Breeze.


title: Risk (albumi)

text: Risk on yhdysvaltalaisen thrash metal -yhtye Megadethin kahdeksas studioalbumi. Albumia äänitettiin vuonna 1999 tammikuusta huhtikuuhun, ja levy-yhtiö Capitol Records julkaisi sen 31. elokuuta 1999. Albumi jäi yhtyeen viimeiseksi Capitol Recordsin julkaisemaksi studioalbumiksi. "Riskillä" Megadethin kokoonpano koki muutoksen ensimmäisen kerran sitten vuoden 1990, sillä albumilla yhtyeen rumpalina soittaa ensimmäisen kerran Jimmy DeGrasso. "Risk" jäi myös kitaristi Marty Friedmanin viimeiseksi levytykseksi yhtyeen kanssa, sillä hän erosi Megadethista kesken albumin julkaisua seuranneen maailmankiertueen.


title: Risk (albumi)

text: "Risk" oli musiikillisesti huomattavan paljon kevyempi albumi kuin Megadethin uran aiemmat levytykset. Albumin uusi tyylisuunta vaikutti paljon levynmyyntiin, ja "Riskiä" pidettiin sekä kaupallisesti että musiikillisesti epäonnistuneena. Muutoksista huolimatta albumi nousi Yhdysvalloissa Billboard 200 -albumilistan sijalle 16., ja ylitti kultalevyrajan jo julkaisuvuonnaan.


title: Risk (albumi)

text: "Risk" oli englanninkielisen nimensä mukaisesti todellinen riski, sillä albumin teosta ei enää ollutkaan pääsääntöisesti vastuussa Dave Mustaine vaan yhtyeen muut jäsenet ja tuottajat. Dave Mustaine näki itsekin, että hänen luotsaamansa thrash metal -yhtyeen loppu oli lähellä. Albumilla on monia poprock- ja alternative rock -kappaleita, mutta yhtyeen faneille se ei kuulostanut Megadethilta. Toisaalta taas yhtyeen nimi ja maine ei sopinut valtavirtaradiokanaville, joille sen materiaali olisi paremmin sopinut.


title: Martin Jol

text: Martin Jol (s. 16. tammikuuta 1956) on alankomaalainen entinen jalkapalloilija ja nykyinen jalkapallovalmentaja.


title: Martin Jol

text: Pelaajaurallaan keskikentällä viihtynyt Jol edusti kotimaassaan ADO Den Haagia ja FC Twenteä, Saksassa Bayern Müncheniä sekä Englannissa West Bromwich Albionia ja Coventry Cityä. Alankomaiden maajoukkueessa hän esiintyi kolme kertaa.


title: Martin Jol

text: Jol palkittiin vuonna 1985 Alankomaiden parhaana jalkapalloilijana hänen edustaessaan ADO Den Haagia Eerste Divisiessä. Jol aloitti uransa ADO Den Haagin valmentajana 1991 johdattaen joukkueen kolmannelta sarjatasolta aina Eredivisiehen saakka. Hän valmensi 1995–1996 Scheveningenin amatöörijoukkueen mestariksi amatöörisarjassa. 1996–1998 hän toimi Roda JC:n päävalmentajana ja luotsasi seuran Alankomaiden cupin voittoon 1997. Pokaali päätti kerkradelaisseuran yli 30 vuotta kestäneen kuivan kauden.


title: Martin Jol

text: 1998–2004 Jol toimi RKC Waalwijkin valmentajana ja pelasti seuran putoamiselta ylimmältä sarjatasolta. Kesällä 2004 Jol siirtyi englantilaiseen Tottenham Hotspuriin alun perin kakkosvalmentajaksi. Seuran päävalmentajaksi Jol nimitettiin saman vuoden marraskuussa ranskalaisen Jacques Santinin potkujen myötä. Hän johti Tottenhamin UEFA Cupin paikkaan oikeuttavalle viidennelle sijalle Valioliigassa vuonna 2006.


title: Martin Jol

text: Kesällä 2007 Tottenhamiin panostettiin paljon ja Jol hankki joukkueeseen muun muassa Darren Bentin seurahistorian suurimmalla siirtosummalla. Tavoitteet olivat neljän parhaan joukkoon pääseminen ja Mestarien liigaan pääsy. Kausi 2007–2008 alkoi kuitenkin Tottenhamin osalta surkeasti ja paineet Jolin potkuihin kasvoivat ottelu ottelulta. Lopulta alankomaalaisen kohtaloksi koitui 1–2-tappio espanjalaiselle Getafelle UEFA Cupin lohkovaiheen avauskierroksella 25. lokakuuta 2007. Aiemmin samalla viikolla Tottenham oli hävinnyt 1–3 Newcastle Unitedille Englannin Valioliigassa.


title: Martin Jol

text: Spurs-pestin päättymisen jälkeen Jolia on povattu mediassa muun muassa Birmingham Cityn ja AFC Ajaxin päävalmentajaksi. Birmingham-pestin Jol torppasi, koska ei ole kiinnostunut valmentamaan Valioliigassa "neljän suuren" ulkopuolisia joukkueita. Ajax-huhuille saatiin laittaa piste, kun amsterdamilaisseura nimesi Marco van Bastenin uudeksi päävalmentajakseen.


title: Martin Jol

text: Toukokuussa 2008 saksalainen Kicker uutisoi, että Jol olisi vahva ehdokas Hamburger SV:n uudeksi päävalmentajaksi. 6. toukokuuta Futismaailma uutisoi, että Jol olisi HSV:n seuraava päävalmentaja.


title: Martin Jol

text: Jolin pesti HSV:ssä jäi yhteen kauteen. Seura pelasi Bundesliigassa kohtuullisesti ja eteni välieriin UEFA Cupissa ja Saksan cupissa. Jol kuitenkin päätti kauden jälkeen palata kotimaahansa ja allekirjoitti kolmivuotisen sopimuksen AFC Ajaxin kanssa. Debyyttikaudellaan hän luotsasi Ajaxin Eredivisiessä hopealle pisteen mestaruuden vieneelle FC Twentelle hävinneenä. Cupissa hän saavutti uransa toisen mestaruuden, kun Ajax kukisti Feyenoordin yhteismaalein 6–1.


title: Martin Jol

text: Heinäkuussa 2010 uutisoitiin, että Jol on vahvimmin ehdolla Fulhamin uudeksi päävalmentajaksi. Jol on omien sanojensa mukaan halukas palaamaan takaisin Englantiin, jossa hänellä on vielä paljon näytettävää. Muutaman päivän kohun jälkeen Ajax ilmoitti lopulta ettei Jol voi siirtyä seurasta pois, koska hänellä on voimassa oleva sopimus seuran kanssa. Kaudella 2010/11 Ajaxin sisäiset ristiriidat nousivat pitkin syyskautta otsikoihin, vaikka seura pelasikin Eredivisiessä kohtuullisesti. Lopulta Jol ja Ajax purkivat sopimuksensa joulukuun alussa 2010.


title: Martin Jol

text: Kesäkuussa 2011 Jol palasi valmentajaksi Englantiin allekirjoitettuaan kaksivuotisen sopimuksen Valioliiga-seura Fulhamin kanssa. Jolin johdolla lontoolaisseura sijoittui kaudella 2011/12 Valioliigassa yhdeksänneksi ja pelasi Eurooppa-liigan lohkovaiheessa. Seuraavalla kaudella sijoitus putosi kolmella pykälällä, mutta Jol sai jatkaa tehtävässään. Lopulta kehnosti alkanut kausi 2013/14 maksoi Jolille työpaikan, kun putoamisviivan alapuolelle vajonnut Fulham erotti hänet joulukuun alussa 2013.


title: Martin Jol

text: Helmikuun lopulla 2016 Jolista tuli egyptiläisen Al-Ahlin päävalmentaja. Jol johdatti seuran Egyptin Valioliigan mestariksi. Elokuussa Al-Ahli putosi yllättäen Afrikan Mestarien liigasta, mikä suututti seuran kannattajat. Jol ilmoitti 19. elokuuta 2016 eroavansa tehtävästään turvallisuussyiden vuoksi.


title: Pica (oireyhtymä)

text: Pica merkitsee lääketieteessä ruoaksi tarkoittamattomien asioiden syömistä. Aikuisen pica-oireyhtymä luokitellaan syömishäiriöihin kuuluvaksi mielenterveyshäiriöksi.


title: Pica (oireyhtymä)

text: Pica on harvinaisempi kuin anoreksia ja bulimia, ja sitä esiintyy etupäässä lapsilla.


title: Pica (oireyhtymä)

text: Tietyillä pica-oireyhtymän ilmenemismuodoilla on huomattavia terveydellisiä haittavaikutuksia. Näitä saattaa kuulua mm. hiusten ja heinänkorsien syömiseen. Komplikaatioita saattavat olla myrkytystilat ja hammasvaivat.


title: Pica (oireyhtymä)

text: Raskaana olevilla naisilla pican kaltaiset syömishäiriöt ovat varsin tavallisia.


title: Pica (oireyhtymä)

text: Aneemisilla ihmisillä pica-oireyhtymä on yleisempi kuin muulla väestöllä. Syytä tähän ei tiedetä.


title: The World Needs a Hero

text: The World Needs a Hero on yhdysvaltalaisen thrash metal -yhtye Megadethin yhdeksäs studioalbumi. Albumia äänitettiin vuonna 2000 kolmessa eri äänitysstudiossa, ja levy-yhtiö Sanctuary Records julkaisi albumin vuoden 2001 toukokuussa. Albumi oli ensimmäinen Sanctuary Recordsin julkaisema Megadethin levytys, sillä yhtyeen pitkäaikainen levy-yhtiö Capitol Records oli päättänyt yhteistyön yhtyeen kanssa vuosi ennen albumin julkaisemista.


title: The World Needs a Hero

text: "The World Needs a Hero" oli ensimmäinen Megadethin levytys soolokitaristi Al Pitrellin kanssa, mutta samalla myös yhtyeen viimeinen rumpali Jimmy DeGrasson kanssa. Albumi jäi myös väliaikaisesti basisti David Ellefsonin viimeiseksi Megadethissa, kunnes hän palasi yhtyeeseen vuonna 2010.


title: Robert Swinhoe

text: Robert Swinhoe (1. syyskuuta 1836, Kalkutta – 28. lokakuuta 1877) oli englantilainen luonnontieteilijä, lintutieteilijä ja diplomaatti.


title: Robert Swinhoe

text: Robert Swinhoen isä työskenteli asianajajana Intiassa. Hänen veljensä eversti Charles Swinhoe eli Intiassa ja oli myös ornitologi. Robert lähetettiin Englantiin opiskelemaan 1852, ja hän kävi King's College Schoolia. 1953 hän ilmoittautui Lontoon yliopistoon. 1854 Robert osoitti ensi kerran kiinnostuksensa lintuihin lahjoittamalla pienen kokoelman englantilaisia lintuja ja niiden pesiä sekä munia British Museumille. 1854 Robert keskeytti yliopisto-opintonsa ja värväytyi vuodeksi Kiinan konsulin joukkoihin ylimääräiseksi tulkiksi. Hän saapui Hongkongiin 13. huhtikuuta 1854, ja matkusti tukikohtaansa Xiameniin (Amoy) 1855. Hän opetteli kiinan kielen, sekä virallisen mandariinin että paikallisen, ja myös kiinalaista luonnontiedettä.


title: Robert Swinhoe

text: Maaliskuussa 1856 hän matkusti ensimmäisen kerran Formosaan ja viipyi siellä pari viikkoa, joiden aikana hän luokitteli ainakin 93 uutta lintulajia ja 17 uutta nisäkästä. 1857 hän avioitui skottilaisen lähetyssaarnaajan tyttären kanssa, jonka kanssa hän sai 2 tytärtä. Palveltuaan lyhyen aikaa Pohjois-Kiinassa hänet määrättiin ensimmäiseksi Britannian konsulin virkamieheksi Formosaan 1860. Täällä hän sairastui ja palasi Englantiin toipumaan 10. toukokuuta 1862. Mukanaan hän toi kokoelman lintuja, jotka on kuvailtu John Gouldin teoksessa "Birds of Asia" (1863). Parannuttuaan hän palasi Formosaan helmikuussa 1864.


title: Robert Swinhoe

text: Swinhoe retkeili runsaasti sekä Formosassa että manner-Kiinassa, käyden muun muassa Hainanissa, Jangtsejoella ja Sichuanissa. 1869 hän sairastui jälleen ja palasi Englantiin, tällä kertaa Japanin ja Yhdysvaltojen kautta. 1871 hän palasi taas Kiinaan, nyt konsuliksi Ningpoon ja Chefoohon. Täällä hän sairastui vakavasti ja palasi Englantiin 1875, jossa hän kuoli ilmeisesti syfilikseen 1877.


title: Robert Swinhoe

text: Swinhoe julkaisi artikkeleita säännöllisesti muun muassa BOU:n The Ibis julkaisussa. Suomessa tavatuista linnuista hän kuvaili ja nimesi tundrakirvisen.


title: Perttu Haapanen

text: Perttu Haapanen (s. 16. maaliskuuta 1972) on suomalainen taidemusiikin säveltäjä. Hän opiskeli 1994–2002 Sibelius-Akatemiassa Erkki Jokisen ja Paavo Heinisen johdolla. Vuonna 2002 hän valmistui musiikin maisteriksi parhailla arvosanoilla ja vuonna 2004 hän perehtyi elektroakustiseen musiikkiin pariisilaisessa IRCAM-instituutissa. Hän on uuden musiikin festivaalin Musiikin Aika taiteellinen johtaja.


title: Perttu Haapanen

text: Haapasen keväällä 2007 Musica Nova -festivaaleilla ensiesityksensä saanut teos "Ladies Room" on sävelletty suppealle sinfoniaorkesterille ja sen libretto sisältää tekstejä Scotland Yardin arkistoista, kapellimestari, mezzosopraano Jutta Seppiseltä, Raamatusta, Paul Celanilta ja Googlesta. Teos valittiin Teosto-palkintoehdokkaaksi syksyllä 2008.


title: Tom Fletcher

text: Thomas Michael ”Tom” Fletcher (s. 17. heinäkuuta 1985 Harrow, Lontoo) on toinen brittiläisen popyhtye McFlyn laulaja-kitaristeista. Hän on myös säveltänyt ja sanoittanut suuren osan yhtyeen kappaleista. Yhtyeeseen kuuluu lisäksi Danny Jones (laulu, kitara), Dougie Poynter (basso) ja Harry Judd (rummut). McFly nousi kuuluisuuteen, kun heidän ystävänsä Busted-yhtyeestä kutsuivat heidät mukaan kiertueelleen maaliskuussa 2004. Musiikkialalla ja Youtubesta tunnettu Carrie Hope Fletcher on Tomin pikkusisko.


title: Tom Fletcher

text: Fletcher asuu Pohjois-Lontoossa yhdessä vaimonsa Giovannan, kahden poikansa ja kolmen kissansa kanssa.


title: Tom Fletcher

text: Fletcher soittaa yhtyeessään kitaraa sekä joskus pianoa. Hän perusti McFlyn sen jälkeen, kun ei tullut valituksi englantilaiseen Busted-yhtyeeseen. Fletcher kirjoittaa suurimman osan yhtyeensä lauluista yhdessä yhtyetoverinsa Danny Jonesin kanssa, saaden joskus apua myös muilta jäseniltä. Fletcherin hyvä ystävä James Bourne, joka ennen oli Bustedin jäsen ja jolla on nykyään uusi yhtye, Son of Dork, kirjoittaa joskus Fletcherin kanssa lauluja.


title: Tom Fletcher

text: McFlyn kappale ”Friday Night” soi "Night at the Museum – yö museossa" -elokuvan lopputekstien aikana lukuun ottamatta elokuvan yhdysvaltalaista versiota. "Just my Luck" -elokuvan soundtrack koostuu yksinomaan McFlyn kappaleista, joita soitetaan elokuvan lopputekstien lisäksi myös itse elokuvan aikana.


title: Tom Fletcher

text: McFly on päässyt myös Guinnessin ennätysten kirjaan saatuaan kaikkien aikojen nuorimpana yhtyeenä ensialbuminsa suoraan brittilistojen kärkeen. Tämä ennätys oli ennen McFlyta The Beatlesin hallussa.


title: Tom Fletcher

text: Tom Fletcher on kirjoittanut itse tai yhteistyössä muiden kanssa yhteensä kymmenen brittilistojen ykköseksi päässyttä kappaletta. Näistä kappaleet ”Crashed the Wedding”, ”Who’s David” ja ”Thunderbirds” Fletcher kirjoitti Bustedille. Kappaleet ”Five Colours in Her Hair” (Bourne, Jones, Fletcher), ”Obviously” (Fletcher, Jones, Bourne), ”All About You” (Fletcher), ”I’ll Be OK” (Fletcher, Jones, Poynter), ”Please, Please” (Fletcher, Jones, Poynter, Judd), ”Star Girl” ja ”Transylvania” (Poynter, Fletcher) kirjoitettiin kaikki McFlylle. Fletcher on myös kirjoittanut kappaleet "I Want" ja "I Would" X-Factorista nousseelle poikabändille One Directionille, saaden apua myös muilta McFlyn jäseniltä.


title: Tom Fletcher

text: Fletcher on myös ollut mukana kirjoittamassa kahdeksaa kappaletta Bustedin toiselle albumille "A Present for Everyone", ja yhtä kappaletta (Jonesin ”Not Alone”) lukuun ottamatta hän on ollut kirjoittamassa joka ainoaa McFlyn ensialbumin "Room on the 3rd Floor" kappaleista. Tämä albumi saavutti heti Britannian albumilistan kärkipaikan, samoin kuin yhtyeen toinen albumi "Wonderland". "Wonderland" sisältää eeppisen kappaleen ”She Falls Asleep” itsemurhaa aikovasta tytöstä. Tämän kappaleen Fletcher laulaa yksin ja soittaa myös piano-osuudet orkesterin säestyksellä. Kappaleen tarina jatkuu kappaleessa "Down Goes Another One", joka on yhtyeen neljännellä albumilla, Radio:ACTIVElla.


title: Tom Fletcher

text: Fletcherin musiikilliset vaikutteet on saatu teatterimusiikista, elokuvasäveltäjä John Williamsilta sekä kuuluisilta yhtyeiltä kuten The Beatles, The Beach Boys, Queen, Green Day, Blink 182, The Used ja monet muut.


title: Tom Fletcher

text: Fletcher on myös opiskellut näyttelemistä Lontoon Marylebonessa sijaitsevassa Sylvia Young Theatre Schoolissa. Hän ja muut yhtyeen jäsenet esiintyivät cameoroolissa vuonna 2006 julkaistussa elokuvassa "Just My Luck". Vuoden 2013 alussa Fletcher sai myös paljon maailmanlaajuista julkisuutta hääpuheellaan, jonka hän jakoi Youtubessa.


title: Final Fantasy IV

text: Final Fantasy IV () on Squaren (nyk. Square Enix) kehittämä ja alun perin 1991 Super Nintendo Entertainment Systemille julkaisema "Final Fantasy"-sarjan roolipeli.


title: Final Fantasy IV

text:
Peli oli sarjansa ensimmäinen Mode 7 -grafiikkaa ja Active Time Battle -taistelujärjestelmää käyttävä peli.
Pohjois-Amerikassa peli julkaistiin nimellä "Final Fantasy II", sillä aiemmin mantereella oli julkaistu vain sarjan ensimmäinen osa. Nimi kuitenkin palautettiin "Final Fantasy IV":ksi SNES-julkaisua seuraavissa käännöksissä, jotka ilmestyivät PlayStationille ja Game Boy Advancelle. "Final Fantasy IV":n WonderSwan Color -sovitus tuli saataville pelkästään Japanissa, jossa julkaistiin myös pelin kolmiulotteinen uusversio Nintendo DS:lle joulukuussa 2007.


title: Final Fantasy IV

text: Pelin päähenkilönä toimii Baron-ritari Cecil. Cecil oli Baronin ilma-alusten laivaston kapteeni, mutta kun hän ryösti Mysidianin rauhaa rakastavalta kansalta Tuulen kristallin, hän alkoi epäillä kuningastaan, joka antoi tämän käskyn. Kuninkaan kuultua tämän hän ottaa Cecililtä pois kapteenin arvon, ja käskee Ceciliä viemään Mist-kylään osoitetun pakkauksen perille. Kuningas määrää Cecilin mukaan Dragoon Kainin. He päättävät lähteä seuraavana aamuna. Sitä edeltävänä yönä Cecil vannoo, ettei enää ryöstä mitään rauhalliselta kansalta edes käskystä. Cecilin tyttöystävä Rosa on myös ihmeissään Cecilin murheesta, mutta ymmärtää tämän kerrottua asian.


title: Final Fantasy IV

text: Aamulla Cecil ja Kain lähtevät matkaan. Miltei päästyään perille he törmäävät utuiseen lohikäärmeeseen ja voittavat sen tietämättään, mitä siitä seuraa. Saavuttuaan kylään heidän kantama pakkaus aukeaa itsestään ja lukuiset pommihirviöt vapautuvat ja polttavat kylän. He löytävät vain yhden eloonjääneen, pienen tytön suremassa äitiään, jonka lohikäärmeen Cecil ja Kain voittivat. Tyttö suuttuu tästä ja taikoo Titan-hirviön esiin ja aiheuttaa maanjäristyksen, jonka voimasta Cecil ja Kain joutuvat erilleen ja tyttö menettää tajuntansa. Cecil ottaa tytön ja vie tämän Kaipon autiomaakylään toipumaan.


title: Final Fantasy IV

text: Kaipossa Cecil yrittää saada tytön uskomaan, ettei hän tahtonut vahingoittaa ketään, mutta tyttö ei suostu puhumaan. Samana yönä pieni joukko Baronin sotilaita saapuu kylään tarkoituksena tappaa tyttö. Cecil vannoi suojelevansa tätä ja hän onnistuu voittamaan sotilaat. Tämä sai tytön uskomaan siihen, mitä Cecil sanoi ja hän suostui kertomaan tälle nimensä: Rydia.


title: Final Fantasy IV

text: Seuraavana aamuna Cecil ja Rydia kiertelivät kylää ja sattumalta löysivät Rosan kärsimässä pahasta kuumeesta. Rosa on niin sekaisin, ettei hän edes tiedä, missä hän on. Lääkäri sanoi, että kuumeen voi parantaa vain Hiekkarubiinilla. Cecil ja Rydia lähtevät etsimään rubiinia Muurahaisleijonan luolasta, joka on Damcyanin kuningaskunnassa. Matkalla he tapaavat tietäjä Tellahin, joka on myös matkalla Damcyaniin tarkoituksena etsiä käsiinsä tyttärensä Anna ja tämän vienyt bardi. Taivallettuaan läpi tiensä vetisen luolan he saapuvat Damcyanin linnaan, mutta juuri sillä hetkellä Baronin ilmalaivasto ilmestyy ja alkaa pommittaa linnaa. Kumppanukset kiiruhtavat sisään ja löytävät Annan tajuttomana. Bardi on myös paikalla ja Tellah käy hänen kimppuunsa. Mutta Anna herää ja kertoo, että hän lähti bardin mukaan vapaaehtoisesti, ja kertoi bardin olevan Damcyanin prinssi Edward. Tellah antaa Edwardille anteeksi, mutta Anna kuolee. Edward kertoo Golbez-nimisen miehen olleen hyökkäyksen takana ja raivostuneena Tellah lähtee etsimään häntä yksin Cecilin yrittäessä estää tätä turhaan. Cecil ja Rydia pyytävät Edwardin apua Hiekkarubiinin etsinnässä ja he lähtevät Muurahaisleijonan luolaan.


title: Final Fantasy IV

text: Taivallettuaan luolan läpi Muurahaisleijonan pesäpaikkaan. Se ilmestyy yllättäen. Edward kuitenkin sanoo sen olevan harmiton. Mutta se käy kumppanusten kimppuun ja He eivät voi muuta kuin taistella. Edward oli ihmeissään, mutta Cecil oli jo kauan sitten huomannut hirviöiden ja eläinten tulevan päivä päivältä aggressiivisemmaksi. Kumppanukset lähtevät takaisin Kaipoon parantamaan Rosaa ja Hiekkarubiinin ansiosta hän toipuu nopeasti. Rosa kertoo, että Golbez on uusi punasiipien komentaja ja että Baronin kuningas on oikeastaan hänen sätkynukkensa. Nyt hän on matkalla kohti Fabulin kuningaskuntaa ja tavoittelee siellä olevaa Veden Kristallia. Rosa liittyy Cecilin matkaan ja seuraavana päivänä he lähtevät matkaamaan kohti Fabulia.


title: Final Fantasy IV

text: Tarpoessaan Hobs-vuoren yli he törmäävät Fabulin karate-mestari Yangiin ja auttavat tätä hänen kimppunsa hyökänneitä hirviöitä vastaan. Yang lähtee heidän kanssaan puolustamaan Fabulin linnaa, jossa kristallia pidetään. Kumppanukset asettavat linnalle puolustuksen ja pian Golbez hyökkää. Cecil, Edward ja Yang pidättelevät heitä minkä pystyvät, mutta Golbezin joukot puskevat kristallikammioon asti. Kammioon he asettivat viimeisen puolustuslinjan. Yhtäkkiä paikalle ilmestyy Kain. Cecil on iloinen nähdessään ystävänsä, mutta Kain käy hänen kimppuunsa ja päihittää Cecilin. Lopuksi paikalle saapuu itse Golbez, joka kolkkaa taikavoimillaan loputkin puolustajat ja hän vie mukanaan kristallin ja Rosan. Rydia auttaa kaikki muut jalkeille ja kumppanukset päättävät lähteä pelastamaan Rosaa ja hankkimaan kristalli takaisin. Mutta siihen he tarvitsevat ilmalaivaa ja ainoastaan Baronilla on niitä. Niinpä Fabulin kuningas antaa heille laivan käyttöön, jotta he pääsevät Baroniin.


title: Final Fantasy IV

text: Aluksi laivamatka sujuu rauhallisesti. Cecil sanoo, että heidän on löydettävä Cid, Baronin johtava ilma-alusten insinööri. Mutta sitten yllättäen merestä nousee valtava vesihirviö Leviatan, joka keskeyttää matkan. Rydia putoaa mereen ja Yang hyppää hänen peräänsä. Leviatan imee laivan itseensä.


title: Final Fantasy IV

text: Myöhemmin Cecil herää tajuttomuudestaan ja huomaa olevansa yksin lähellä Mysidiania, kylää josta hän ryösti Tuulen kristallin. Cecil menee kylään pyytämään apua, vaikka kylän asukkaat vieroksuvat häntä. Hänen onnekseen Mysidianin kylänvanhin antaa hänelle tilaisuuden hyvittää tekonsa. Hänen tulee kavuta Ordeals-vuoren huipulle, jossa hänestä voi tulla Paladiini, pyhä ritari. Kylänvanhin määrää hänen mukaansa Palomin ja Poromin, pienet velhokaksoset. Cecil on heitä kohtaan epäileväinen, mutta ottaa heidät mukaansa.


title: Final Fantasy IV

text: Taivallettuaan tiensä Ordeals-vuorelle Cecil, Palom ja Porom tapaavat Tellahin, joka tuli vuorelle hankkimaan kiellettyä Meteo-taikaa, jolla hän voisi kostaa Golbezille. Hän liittyy mukaan. Vuoren huipulla he törmäävät yhteen Golbezin elementtipedoista, Scarmiglioneen. Hän haastaa Cecilin ja kumppanit tappeluun jonka hän häviää, kahdesti. He jatkavat huipulla olevalle alttarille, josta he pääsevät peilien ympäröimään kammioon. Cecil kuulee jonkun puhuvan hänelle ”Poikani”. Cecil on ihmeissään. Silloin hänen käteensä lennähti miekka, ja hänen voimansa muuttui pimeästä valoisaan. Sitten hän joutui kaksinkamppailuun vanhan minänsä kanssa. Hän voitti kunniallisesti ja hänestä tuli todellinen valon soturi, Paladiini. Samalla tämä valo myönsi Tellahille Meteo-taian. Kumppanukset palasivat Mysidianiin ja kylänvanhin paljasti, että hän määräsi Palomin ja Poromin hänen mukaansa vakoilemaan häntä. Cecil ei kantanut asiasta kaunaa, koska hän ajatteli ansainneen sen. Kylänvanhin avasi heille Baroniin johtavan Serpentiinitien, jota pitkin he pääsivät suoraan Baroniin.


title: Final Fantasy IV

text: Baronissa kumppanukset löysivät Yangin, joka sattumoisin on menettänyt järkensä. Hän käy heidän kimppuunsa mutta onnekseen hän häviää ja palaa järkiinsä. Kumppanukset neuvottelivat siitä, miten päästä linnaan. Cecil tiesi, että linnaan on olemassa salareitti, mutta sinne pääsyyn tarvitaan avainta. Onneksi Yang oli saanut kyseisen avaimen ja he lähtivät kohti linnaa.


title: Final Fantasy IV

text: Päästyään linnaan he tapasivat linnan vartijoiden kapteenin Baiganin, jonka Golbez oli muuttanut hirviöksi. Baigan kävi heidän kimppuunsa, mutta ei kyennyt voittamaan. Kumppanukset jatkoivat valtaistuinsaliin, jossa Baronin kuningas odotteli Ceciliä. Mutta tämä kuningas ei ollut oikea, vaan tämän paikan ottanut veden elementtipeto Gagnazzo. Ei ihme, että hänen käskynsä olivat niin outoja. Hän aloitti taistelun Ceciliä vastaan, mutta hänenkään voimansa eivät riittäneet Cecilin ja kumppanusten kukistamiseen. Voiton jälkeen Cid tulee paikalle ja on ihmeissään Cecilin olevan yhä hengissä. Hänkin oli ihmetellyt kuningasta jo kauan ja nyt vastaus valkeni hänellekin. Cecil kertoi, mitä oli tapahtunut sillä aikaa, ja että he tarvitsevat ilmalaivaa. Cid lähti viemään heitä linnan kellariin, jossa hänen uusin ilmalaivansa Enterprise odotti. Mutta sitten he kävelivät ansaan. Valtasituinsalin esikammion seinät alkoivat liikkua heitä kohti ja ovet lukittuivat. Palom ja Porom keksivät kuinka tästä selvitään ja he menivät seiniä vasten ja muuttivat itsensä kiviksi siitä huolimatta, että kaikki heitä vanhemmat yrittivät estää heitä. Tämä pysäytti ansan, mutta Tellah oli sitä mieltä, että hänen olisi vanhempana pitänyt tehdä tämä, ja yritti poistaa kivettyneisyyden heistä, mutta se ei toiminut, koska he olivat muuttuneet kiviksi omasta tahdosta. Tästä huolimatta kumppanukset jatkoivat Enterpriseen.


title: Final Fantasy IV

text: Samaan aikaan Golbez ja Kain miettivät, että kuinka he voisivat saada maan kristallin. Kain keksi, että he voisivat käyttää Ceciliä hankkimaan se heille. He aikoivat käyttää Rosaa vaihtovaluuttana kristallista. Kain lähti tapaamaan Ceciliä, joka oli juuri saanut Enterprisen liikkeelle. Kain tuli paikalle omalla ilmalaivallaan ja antoi Cecilille ehdotuksensa, että hän antaa Rosan takaisin, jos Cecil tuo hänelle maan kristallin Toroian valtakunnasta. Cecil tietenkin vannoi pelastavansa Rosan keinolla millä hyvänsä ja suostui, kuitenkin epäilevästi.


title: Final Fantasy IV

text: Kumppanukset matkasivat Toroiaan, jossa kävi ilmi, että maan kristallin oli ryöstänyt Pimeä Menninkäinen (Dark Elf). Toroian linnasta he löysivät myös vakavasti loukkaantuneen Edwardin. Edward halusi liittyä mukaan, mutta muut olivat sitä mieltä, että hänen on parempi levätä. Edward antoi heille harpun mukaan sanoen, että siitä voi olla apua Pimeää Menninkäistä vastaan.


title: Final Fantasy IV

text: Pimeä Menninkäinen asui luolassa, jota ympäröi magneettikenttä, joka esti kumppanuksia käyttämästä mitään metallista. Oikeanlaisella varustuksella kumppanukset selvisivät Pimeän Menninkäisen luo luolan kristallihuoneeseen. He kävivät taisteluun, mutta Pimeä Menninkäinen oli liian voimakas heille, koska magneettikenttä vahvisti häntä. Edward vaistosi heidän olevan pulassa ja vaivalloisesti haki harppunsa ja alkoi soittaa. Musiikki alkoi soida myös harpussa, jonka Edward antoi kumppanuksille. Edwardin soittaessa Pimeä Menninkäinen ei voinut ylläpitää luolan magneettikenttää ja Cecil pystyi käyttämään miekkaansa normaalisti. Cecil päihitti miekallaan Pimeän Menninkäisen suhteellisen helposti, koska Pimeä Menninkäinen kammosi metallia. He saivat kristallin, ja samassa Kain ktsui heitä telepaattisesti ja neuvoi Ceciliä palaamaan Enterpriseen, jonka jälkeen Kain opastaa heidät paikkaan, jossa Rosaa pidettiin. Cecil teki työtä käskettyä ja Kain opasti heidät Zotin torniin. Tornissa Golbez kutsui heitä ja kertoi Rosan olevan tornin huipulla. Tellah raivostui täysin Golbezista ja kumppanukset aloittivat tarpomisen tornin huipulle.


title: Final Fantasy IV

text: Taivallettuaan tiensä läpi tornin hirviöitten ja samalla myös Magus-sisarien läpi he saapuivat perille ja törmäsivät Golbeziin. Cecil antoi kristallin Golbezille ja kysyi, missä Rosa on. Golbez väitti, ettei tiennyt mitään tästä ja kolkkasi taikavoimillaan kumppanukset kumoon Tellahia lukuun ottamatta. Nyt Tellah sai viimein tilaisuuden kostaa Annan kuolema ja hän käytti kaikkia voimakkaimpia loitsujaan Golbezia vastaan, mutta ne eivät tehneet paljoakaan vahinkoa. Sitten hän alkoi loitsia Meteo-taikaa vaikka muut yrittivät estää häntä, sillä se tuhoaisi Tellahin. Tellah kuitenkin vannoi kukistavansa Golbezin ja taikoi loitsun. Golbez heikkeni loitsusta jonkin verran, mutta se ei kuitenkaan tappanut häntä. Golbez oli ihmeissään, mutta ei kuitenkaan jäänyt paikalleen. Cecil nousi pystyyn ja aikoi käydä Golbezin kimppuun mutta sai itse köniinsä Golbezin salamasta. Golbez sitten lähestyi Ceciliä aikomuksena tappaa tämä, mutta sitten hän alkoi ihmetellä Ceciliä. Aivan kuin Golbez olisi tuntenut Cecilin jo entuudestaan. Cecil ihmetteli myös ja loppujen lopuksi Golbez säästi Cecilin hengen ja käski Kainia tulemaan hänen mukaansa. Mutta Tellahin Meteo oli rikkonut Golbezin hallinnan Kainista ja niinpä Golbez poistui yksin kristallin kanssa.


title: Final Fantasy IV

text: Golbezin lähdettyä muut virkosivat ja Tellah kuoli. Kain tokeni myös ja ihmetteli kaikkea. Vaikka hän olikin Golbezin hallinnan alaisena, hän silti pysyi tajuissaan ja silloin hän yhtäkkiä muisti, että Rosa on vaarassa. Hän vei kumppanukset tämän luo ja Cecil vapautti Rosan viime hetkellä, sillä valtava rautakuula oli putoamssa Rosan päälle. Rosa tiesi Cecilin tulevan ja Cecil tunnusti hänelle rakastavansa häntä, vaikkei hän ehtinyt sanoa sitä loppuun, kun Rosa alkoi miltei heti suudella häntä. Muut punastuivat ja Cid varsinkin oli iloinen. Kain pyysi Cecililtä ja Rosalta anteeksi ja oli valmis kohtaamaan seuraukset, mutta Cecil ja Rosa eivät kantaneet Kainille minkäänlaista kaunaa, koska hän oli Golbezin hallinnan alaisena. Cecil pyysi Kainia tulemaan heidän mukaansa ja hän suostui. Mutta sitten heidät yllätti taas yksi Golbezin elementtipedoista. Tällä kertaa kyseessä oli Barbariccia, Tuulen peto. Hän ei ollut helppo vastustaja, mutta Kainin Dragoon-kyvyt olivat kumppanuksille suureksi avuksi tätä vastaan, ja he voittivat. Ennen poistumistaan Barbariccia kertoi heille, että kaikkein vahvin elementtipeto, Tulen peto Rubicant, on vielä jäljellä. Sitten koko torni alkoi romahtaa, mutta onneksi Rosa oli paikalla. Hän käytti poistumisloitsua ja kumppanukset palasivat sen seurauksena Cecilin makuuhuoneeseen Baronin linnaan.


title: Final Fantasy IV

text: Toivo näytti olevan mennyttä, koska Golbez oli saanut käsiinsä viimeisen kristallin. Mutta Kain kertoi, että heidän maailmansa on kaksijakoinen. Maanpinnan alta nimittäin löytyy Alamaailma, jossa neljää pimeää kristallia pidetään. Golbez oli siis vasta saanut käsiinsä puolet kaikista kristalleista. Jos Golbez onnistuu samaan käsiinsä kaikki kristallit, hän kykenee avaamaan tien Kuuhun, jossa uskotaan olevan mahtavia voimia. Nyt kumppanusten tehtäväksi tuli päästä Alamaailmaan, mutta kukaan ei tiennyt mistä sinne pääsee, mutta Kainilla oli siihen tarvittava avain. Cid sanoi, ettei huolta, koska he pystyivät lentämään maailman joka kolkkaan Enterprisella. Niinpä he päättivät lähteä huomenaamulla matkaan.


title: Final Fantasy IV

text: Seuraavana aamuna matka alkoi taas, tällä kertaa tarkoituksena etsiä reitti Alamaailmaan. Etsittyään aikansa he saapuivat Agartin kylään, jossa oli kylän asukkaiden mukaan pohjaton kaivo. Cecil heitti Kainin avaimen kaivoon ja jotain kummallista tapahtui: läheinen vuori alkoi vavista ja aueta. Siihen muodostui aukko, joka johti Alamaailmaan. Cid ohjasi Enterprisen aukosta sisään ja he saapuivat Alamaailmaan. Heti ensimmäiseksi he joutuivat keskelle Punasiipien ja Alamaailman kääpiöiden väliseen tulitaisteluun ja Enterprise vahingoittui. Onneksi he pystyivät laskeutumaan kääpiöiden linnan lähelle ja menivät sieltä kysymään apua ja tietoja Golbezin liikkeistä.


title: Final Fantasy IV

text: Kääpiöiden kuningas Giott otti kumppanukset vastaan mielihyvin ja kertoi, että Golbez oli onnistunut tähän mennessä saamaan kaksi pimeää kristallia. Cid poistui samalla sanoen, että hän menee takaisin ylämaailmaan hankkimaan osia korjatakseen Enterprise ja muokatakseen sitä, jotta se kykenee lentämään laavan yllä. Giott sanoi, että yksi kristalli on huoneessa valtaistuinsalin takana. Yhtäkkiä Yangista alkoi tuntua, että heitä salakuunnellaan. Giott päästi kumppanukset kristallihuoneeseen, josta he löysivät joukon maagisia nukkeja. Nämä nuket kävivät kumppanusten kimppuun ja kumppanusten oli voitettava heidät. Tämän tehyään Golbez ilmestyi kuin tyhjästä ja antoi pieniä kehuja kumppanuksille, mutta sitten sanoi, että tämä päättyy nyt. Hän alkoi käyttää voimiansa kaikkia vastaan, ja lopulta kukaan kumppanuksista ei kyennyt tekemään mitään. Sitten Golbez kutsui paikalle Shadow-hirviön, joka pisti Rosan, Kainin ja Yangin matalaksi. Cecil oli kyvytön tekemään mitään. Mutta sitten yllättäen jostain ilmestyi Mist-lohikäärme, joka tuhosi Golbezin Shadow-hirviön yhdellä iskulla. Golbez ihmetteli, että mitä nyt, ja samalla Cecil sai kykynsä takaisin. Pian paikalle ilmestyi yllätyksellisesti Rydia, joka ei kuollut Leviatanin nielaistessa hänet. Cecil ja Rydia palauttivat Rosan, Kainin ja Yangin takaisin taisteluun ja nyt he viimeinkin kykenivät taistelemaan kunnolla. Kamppailu lopulta päättyi kumppanusten voittoon.


title: Final Fantasy IV

text: Rydian jälleennäkeminen oli suuri ilo Cecilille, Rosalle ja Yangille. Hän oli muuttunut paljon viime näkemältä, sillä nyt hän oli jo aikuinen. Hän kertoi mitä hänelle tapahtui sen jälkeen, kun Leviatan nielaisi hänet. Sen sijaan, että hän olisi kuollut, hänet vietiin Kutsuttavien Hirviöiden Maahan (Land of the Summoned Monsters), jossa ajan erilainen liikkuminen oli kasvattanut hänet aikuiseksi. Hän oli kasvattanut voimiaan mustassa magiassa, eikä sen vuoksi pystynyt käyttämään valkoista magiaa enää. Kain oli ainoa joka ei tunnistanut häntä ja hän yllättyi suuresti kuullessaan, että tämä nainen oli se sama tyttö jonka hän ja Cecil löysi Mist-kylästä. Mutta sitten Golbez virkosi ja muunsi itsensä pieneksi ja hanskansa avulla hän onnistui viemään kristallin ja katoamaan.


title: Final Fantasy IV

text: Vain yksi kristalli oli enää jäljellä. Giott kuitenkin sanoi, että se on teljetyssä luolassa, johon pääsee vain yhdellä ainoalla avaimella. Tästä hän myös keksi, että Cecil kumppaneineen voisi matkata Bab-ilin torniin hankkimaan muut kristallit takaisin. Kumppanukset lähtivät torniin ja siellä he saivat selville, että hullu tiedemies Lugae oli rakentanut supertykin, jolla hän kykenee tuhoamaan kääpiöt. Kumppanukset päihittivät hänet ja aikoivat sitten pysäyttää tykin. Mutta tykki oli valmiina ampumaan ja sen käyttäjät sanoivat, ettei sitä voi enää pysäyttää. Mutta Yang päätti tuhota tykin vaikka se maksaisi hänen henkensä. Muut yrittivät estää häntä, mutta Yang heitti heidät pois ja tuhosi tykin. Mutta tämän jälkeen hänestä ei kuullut mitään. Surullisina muut lähtivät pois tornista.


title: Final Fantasy IV

text: Tornin juurella he joutuivat taas ansaan. Tornnin johtava silta alkoi romahtaa ja kumppanukset putosivat kohti laavaa. Mutta viime hetkellä Cid sai kumppanukset kiinni. Mutta yksi Punasiipi lähti saman tien heidän peräänsä ja Enterprise ei kyennyt karistamaan sitä. Cid käski Cecilin ottaa ohjat ja paeta takaisin ylämaailmaan ja hän käyttää pommia telkeämään Alamaailmaan johtavan aukon. Muut yrittivät estää hänen uhraustaan, mutta turhaan. Kumppanukset pääsivät pakoon ylämaailmaan ja Cid onnistui telkeämään aukon. Cecil ja muut palasivat alakuloisina Baroniin.


title: Final Fantasy IV

text: Baronissa Cidin työntekijät asensivat Enterpriseen koukun, jolla kykeni kantamaan ilmatyynyalusta. Bab-ilin torniin nimittäin oli toinenkin sisäänkäynti ylämaailmasta, Eblanin kuningaskunnassa sijaitsevassa luolassa. Kumppanukset hakivat Damcyanin ilmatyynyaluksen ja matkasivat sen avulla luolaan, johon Eblanin ninja-kansa oli paennut heidän linnan tuhouduttua. Matkatessaan luolan läpi kohti tornia he huomasivat nuoren ninjan kamppailevan tulen peto Rubicantia vastaan. Ninja hävisi Rubicantille. Kumppanukset tulivat paikalle ja Rosa paransi ninjan. Ninja kertoi olevansa Eblanin prinssi Edge. Cecil tarjosi Edgelle apua, mutta Edge ei sitä aluksi hyväksynyt, kunnes Rydia suuttui ja alkoi murehtia kaikkia niitä, jotka he olivat menettäneet: Cid, Yang ja Tellah. Tämä suorastaan sulatti Edgen sydämen ja hän suostui. Sitten viisikko jatkoi torniin.


title: Final Fantasy IV

text: Päästyään tornin huipulle he törmäsivät Edgen vanhempiin. Mutta he eivät olleet enää ihmisiä vaan heidät oli muutettu hirviöiksi. Kumppanukset alkoivat taistella, ja kamppailun tuoksinnassa he palasivat järkiinsä. Mutta he eivät voineet enää olla tässä maailmassa ja he lähtivät Edgen esetelyistä huolimatta. Vanhempien mentyä Rubicant ilmestyi ja Edge raivostui. Rubicant kuitenkin sanoi, että tohtori Lugae muunsi Edgen vanhemmat. Edge ei siitä välittänyt ja kävi taas taisteluun. Rubicant halusi kuitenkin taistella reilusti ja palautti alkuun kumppanukset alkuperäiseen vahvuuteensa. Taistelu oli pitkä ja hankala, mutta lopulta kumppanukset voittivat. Samalla kertaa Edge kuuli Golbezista ja päätti auttaa kumppanuksia loppuun asti. Kumppanukset astuivat tornin kristallihuoneeseen. Mutta heitä oltiin odotettu, sillä huoneeseen oli asennettu ansakuilu ja he putosivat sitä kautta Alamaailmaan.


title: Final Fantasy IV

text: Kuljettuaan vasta vähän matkaa, he löysivät tornin uumenista toisen ilmalaivan, jonka Edge risti Falconiksi. Sitä käyttäen he palasivat kääpiöiden linnaan ja kertoivat kuningas Giottille tapahtuneesta. Hän sanoi, että viimeistä kristallia on suojeltava ja käski kumppanuksia matkustamaan Teljettyyn luolaan. Heillä oli kuitenkin yksi ongelma: Falcon ei kyennyt lentämään laavan yllä. Mutta he löysivät linnasta Cidin, joka osasi muuntaa Falconia siten. Tämän avulla he lensivät luolaan. Taivallettuaan tiensä luolan läpi kumppanukset löysivät kristallin ja ottivat sen. Mutta uloskäynnilla tapahtui jotain odottamatonta. Golbez kutsui heitä telepaattisesti ja otti Kainista uudelleen hallinnan. Kain varasti kristallin ja poistui ennen kuin kukaan ehti tehdä mitään.


title: Final Fantasy IV

text: Viimeinen kristalli oli nyt Golbezin käsissä. Kumppanukset palasivat linnaan jossa Giott kauhisteli, mutta sitten hän muisti "Ison Valaan legendan", jonka Cecil oli kuullut jo aikaisemmin Mysidianissa.


title: Final Fantasy IV

text: ”"Syntyä lohikäärmeestä joka nostaa valoa ja pimeä nousee korkealle taivaalle liikkumattomaan maahan. Verhottaen kuuta ikuisuuden valolla se tuo toisen lupauksen äiti maahan palkkiolla ja armolla".”


title: Final Fantasy IV

text: Giott sanoi, että kumppanusten on palattava Mysidianiin. Mutta Alamaailmaan johtava aukko oli tukossa, mutta Cid sanoi parantavansa Falconin asentamalla siihen poran. Tämän jälkeen kumppanukset palasivat ylämaailmaan ja suuntasivat Mysidianiin.


title: Final Fantasy IV

text: Mysidianin kylänvanhin oli jo alkanut toivoa legendaa ja pian alkoikin tapahtua, kun merestä nousi legendan tarkoittama alus, Iso Valas. Kylänvanhin sanoi kumppanuksille, että heidän on käytettävä sitä matkatakseen kuuhun. Kumppanukset ottivat ison valaan ja matkasivat sinne. He löysivät sieltä kalliohin rakennetun palatsin ja menivät sinne. Siellä heidät otti vastaan kuun kansalainen FuSoYa, joka vahtii kuun kansalaisten unta. Hän kertoi, mistä itse asiassa on kyse. Golbez ei ole mies tämän takana, vaan hän on yhden kuun kansalaisen, Zemuksen, mielenhallinnan vankina. Golbezin avulla Zemus on kerännyt kaikki kristallit, jotta hän kykenee herättämään Bab-ilin jättiläisen. Tällä hirviökoneella hän kykenee tuhoamaan kaikki ihmiset maailmasta. FuSoYa myös kertoi kumppanuksille heidän maailmansa historiaa ja veljestään nimeltä KluYa, joka matkasi Isolla Valaalla maailmaan opettamaan sen kansalaisia. Tänä aikana hän rakastui yhteen ihmisnaiseen ja he synnyttivät kaksi lasta, joista toinen on Cecil. FuSoYa ei sanonut kuka toinen on. Hän sanoi, että heidän on pikimmiten palattava maailmaan estämään Bab-ilin jättiläisen herääminen. Hän tuli kumppanusten mukaan, koska hän kykeni sammuttamaan Bab-ilin tornin ympärillä olevan suojakilven.


title: Final Fantasy IV

text: Kumppanukset palasivat Maahan, mutta liian myöhään. Bab-ilin jättiläinen oli jo herännyt ja Rydia kirkaisi nähdessään sen. Se alkoi heti runnella ympäristöään. Kaikki toivo näytti olevan jo mennyttä, mutta sitten Rosa huomasi tykkitulitusta kohti jättiläistä. Alamaailman kääpiöitten tankit tulivat paikalle ja niitä komensi kuningas Giott ja Yang. Heti perään paikalle ilmestyi myös Mysidianin, Damcyanin ja Toroian ilmalaivat mukanaan Cid, Edward, Palom, Porom ja Mysidianin kylänvanhin. Nämä joukot saivat jättiläisen pelkäämään ja Cecil pyysi Cidiä viemään kumppanukset jättiläisen sisään, jotta he voivat tuhota sen ytimen. Cid onnistui viemään heidät sisään.


title: Final Fantasy IV

text: Sisällä kumppanukset kamppailivat tiensä kohti ydintä. Juuri ennen kuin he pääsivät perille heidät yllätti kaikki neljä elementtipetoa, jotka Zemus oli herättänyt henkiin. Tällä kertaa elementtipedot päättivät työskennellä yhdessä kukistaakseen kumppanukset, mutta sekään ei riittänyt. Lopultakin elementtipedot olivat lopullisesti voitettu.


title: Final Fantasy IV

text: Pian he löysivät ytimen ja alkoivat hajottaa sitä. Se ei ollut ihan helppoa, mutta he onnistuivat. Golbez tuli raivoissaan paikalle ja aikoi tappaa heidät kaikki, mutta FuSoYa meni hänen lähelle ja rikkoi Zemuksen hallinnan hänestä. Golbez tuli järkiinsä ja ihmetteli, miksi hänellä oli kaikki tuo viha. FuSoYa sanoi, että Zemus hallitsi häntä ja kysyi, tiesikö hän isänsä nimen. Hän vastasi, että hänen isänsä nimi on KluYa. Cecil hätkähti niin pahasti, että hänen sydämensä oli pysähtyä. Koko ajan Cecil oli taistellut omaa veljeänsä vastaan. Golbezin oli yhtä vaikea uskoa tätä, kuten myös Rosan, Rydian ja Edgen. Kun tilanne selvisi Golbezille, hän vannoi mennä tekemään tästä loppu kukistamalla Zemus. FuSoYa lähti Golbezin mukaan. Rosa ja Rydia ihmettelivät, aikooko Cecil todella antaa veljensä mennä noin vain. Mutta sitten jättiläinen alkoi romahtaa heidän ympärillä. Heillä ei ollut hajuakaan ulospääsystä, mutta sitten tuttu ääni kutsui heitä. Se oli Kain, joka viimeinkin oli päässyt irti mielenhallinnasta. Hän johdatti kumppanukset ulos jättiläisestä ennen kuin se tuhoutui lopullisesti.


title: Final Fantasy IV

text: Kumppanukset palasivat Isoon Valaaseen, jossa Kain oli valmis kohtaamaan petoksensa seuraukset. Edge olisi hoitanut hänet jo päiviltä, mutta Rosa esti häntä, koska Golbez oli yhtä lailla Zemusin hallinnassa. Niinpä Kain päätti maksaa Zemusille takaisin. Cecil päätti lähteä Kuuhun auttamaan Golbezia ja FuSoYaa. Hän käski Rosan ja Rydian jäämään pois kyydistä, koska hän ei halunnut vaarantaa heitä. Kumpikin tyttö lähti vastahakoisesti aluksesta ja Cecil, Kain ja Edge lähtivät kuuhun. Päästyään perille kävikin ilmi, etteivät Rosa ja Rydia jääneetkään kyydistä vaan he olivat salamatkustaneet koko matkan. Cecil käski Rosan pois hänen tieltään, mutta Rosa ei suostunut ellei Cecil ota häntä mukaan. Cecil lopulta hyväksyi Rosan pyynnön ja he ottivat myös Rydian mukaan. Sitten he lähtivät matkaamaan kohti Kuun ydintä.


title: Final Fantasy IV

text: He pääsivät ytimeen, jossa Golbez ja FuSoYa olivat juuri ottamassa yhteen Zemusin kanssa. Kumpikin käytti vahvimpia osaamiaan loitsuja häntä vastaan ja lopuksi he käyttivät Tupla-Meteo-taikaa. Zemus ei kestänyt sitä, mutta ennen kuin hän kaatui hän sanoi tämän olevan vasta alkua. Golbez ja FuSoYa säälivät Zemusia. Kumppanukset tulivat taistelun jälkeen heidän luo. Golbezin oli vaikea katsoa veljeään Ceciliä ja toisinpäin. Mutta voitto Zemusista ei vielä tullut. Hänen ruumiistaan muodostui henkiolento, joka kutsui itseään nimellä ”Zeromus”. Zeromus tyrmäsi kumppanukset saman tien ja Golbez ja FuSoYa yrittivät käyttää Meteota Zeromusta vastaan, mutta se ei tehonnut, koska Zeromus ei ollut ruumiillinen. FuSoYa käski Golbezin käyttää kristallia häntä vastaan, mutta sekään ei toiminut, koska Golbezin sydän oli pimeyden täyttämä. Lopulta Zeromus käytti itse Meteota ja tyrmäsi siten molemmat. Toivo näytti menetetyltä.


title: Final Fantasy IV

text: Samaan aikaan Sinisellä Planeetalla kumppanusten ystävät olivat kokoontuneet Mysidianiin. Palom ja Porom vaistoivat Cecilin ja kumppaneitten olevan vaarassa. Mysidianin kylänvanhin siten totesi että oli aika lähettää ihmisten toiveet Cecilille. Toivojiin kuuluivat muun muassa Yang, Cid, Edward ja monet muut. Heidän toiveensa kantautui Kuuhun asti, jossa Zeromus piti kumppanuksia yhä maassa. Cecil kuitenkin pääsi pystyyn ja ensimmäiseksi meni Golbezin luo. Golbez antoi hänelle kristallin, jonka jälkeen Cecil vannoi tuhoavansa Zeromuksen kaikkien Maassa elävien vuoksi. Ihmisten toiveet tulivat lopulta perille, ja näiden toiveiden avulla kumppanukset pääsivät pystyyn ja valmiina taistelemaan itse vihan ruumiillistumaa vastaan. Cecil käytti kristallia Zeromukseen, paljastaen tämän todellisen, ruumiillisen muodon. Nyt kumppanukset kykenivät kamppailemaan häntä vastaan. Zeromus oli vahva, mutta se ei riitänyt hänen voittoonsa ja hän lopulta kaatui. Mutta ennen katoamistaan hän sanoi, ettei hän kuole niin kauan kuin ihmisten sydämissä on pahuutta. Golbez kertoo ettei hän voi palata maahan ja pyytää Fusoyaa mukaansa.Ennen kuin he lähtevät,Golbez näyttää oikean muotonsa.


title: Final Fantasy IV

text: Lopulta kumppanukset palaavat maahan Isolla Valaalla. Cecilistä tulee Baronin kuningas ja Rosasta kuningatar. Koska Edgen vanhemmat ovat edes menneet, Edgestä tulee Eblanin kuningas. Palom ja Porom taas jatkavat maagi-opintojaan. Kääpiöt kunnostivat linnansa. Heiltä loppuu materiaali, mutta Giott käskee purkamaan tankit ja ottamaan osat niistä,koska tankkeja ei enää tarvita. Kain lähtee Ordealsin vuorelle ja muistelee isäänsä Sir Richard Highwindiä. Vaikuttaa myös siltä, että Edgen ja Rydian välillä on jotain… Fabulin kuningas luovuttaa paikkansa Yangille ja Yang julistaa vaimonsa kuningattareksi.


title: Virtsaterapia

text: Virtsaterapia on uskomuslääkintään kuuluva käsite, jolla pyritään hoitamaan erinäisiä vaivoja virtsan avulla. Virtsan juomista kutsutaan myös urofagiaksi.


title: Virtsaterapia

text: Virtsaterapia tunnetaan hoitomuotona useissa kulttuureissa. Mm. intialaisessa ayurvedassa virtsa tunnetaan "elämän vetenä".


title: Virtsaterapia

text: Virtsaterapiaa ei ole tutkittu tieteellisin keinoin. Sen on väitetty auttavan esimerkiksi syöpätautien, malarian, nivelreuman, AIDSin, tuberkuloosin, masennuksen, eturauhasvaivojen sekä diabeteksen hoidossa.


title: Virtsaterapia

text: Virtsaterapian kritisoijien mukaan urofagia saattaa aiheuttaa lukuisia ei-toivottuja sivuoireita, kuten yleistä pahoinvointia, oksentelua, päänsärkyä, ihon ongelmia, kohonnutta sydämentykytystä, ripulointia ja kuumeilua.


title: Virtsaterapia

text: Virtsaterapiaa on käytetty uskomuslääkinnässä jo vuosituhansien ajan.


title: Cool Britannia

text: Cool Britannia on iskulause, fraasi tai käsite, joka viittaa Britannian kulttuuriin 1990-luvulla. Ilmaisu on väännös 1700-luvun patrioottisesta "Rule, Britannia!" -laulusta. Sillä on vahva yhteys Tony Blairin New Labour -kampanjaan, joka halusi korostaa Britannian kulttuuriperinnön, nuorekkuuden ja trendikkyyden kohtaamista.


title: Cool Britannia

text:
Termi viittasi lähinnä Lontoon trendeihin. Näitä edustivat esimerkiksi sellaiset rockyhtyeet kuin Oasis ja Blur, muotisuunnittelijat, näyttelijät, nuoret taiteilijat, lehdet ja toimittajat - sanalla sanoen ne Britannian piirit, jotka olivat sillä hetkellä kuumaa kansainvälistä muotia. "Cool Britannia" ja brittipop ovat hyvin voimakkaasti sidoksissa toisiinsa.
Vuonna 1997 Vanity Fair -lehti julkaisi "Cool Britannia" -erikoisnumeron, jonka kannessa poseerasivat Liam Gallagher ja hänen silloinen vaimonsa Patsy Kensit yläosattomissa Union Jack -koristellulla sängyllä. Otsikko kuului ”London Swings! Again!”. Tämä viittasi 1960-luvun svengaavaan Lontooseen. Puhuttiinkin yleisesti Lontoon toisesta tulemisesta. Jo vuonna 1998 ihmiset alkoivat väsyä fraasiin ja 2000-luvulle tultaessa sitä on käytetty lähinnä ironiseen sävyyn.


title: Cool Britannia

text: Cool Britannia -ilmiöön yhdistettyjä henkilöitä: Liam Gallagher, Noel Gallagher, Richard Ashcroft, Kate Moss, Naomi Campbell, Patsy Kensit, Meg Matthews, Stella McCartney, Damon Albarn, Graham Coxon, Ozwald Boateng, Alexander McQueen, Damien Hirst, Elizabeth Hurley, Jarvis Cocker, Geri Halliwell, Emma Bunton.


title: Demetrios (kyynikko)

text: Demetrios (, ensimmäinen vuosisata) oli kyynikoiden koulukuntaan kuulunut antiikin kreikkalainen filosofi. Hän oli kotoisin Sunionista ja eli osan aikaa Korintissa ja myöhemmin Roomassa Caligulan, Neron ja Vespasianuksen hallituskaudella.


title: Demetrios (kyynikko)

text: Demetrios oli Seneca nuoremman ja Thrasea Paetuksen läheinen ystävä. Häntä pidettiin suuressa arvossa, koska hän ei välittänyt mukavuudesta hyvettä tavoitellessaan. Tämä näkyy muun muassa hänen vastauksessaan Caligulalle, joka kertomuksen mukaan pyrki tämän ystäväksi lähettämällä tälle suuren lahjan. Demetrios vastasi hänelle: "Jos Caligulan aikomuksena olisi ollut lahjoa minut, hänen olisi pitänyt tarjota minulle kruunuaan." Vespasianus karkotti Demetrioksen, mutta hän nauroi rangaistukselleen ja pilkkasi keisarin vihaa.


title: Demetrios (kyynikko)

text: Filosofina Demetrios päätyi kyynisyyden loogiseen johtopäätökseen, eikä antanut tieteelliselle tutkimukselle todellista merkitystä.


title: Richard Holloway

text: Richard Holloway (s. 1933) on skotlantilainen tietokirjailija, radiopersoona ja entinen Edinburghin piispa. Anglikaanisen kirkon ravistelijana tunnettu Holloway puolusti ihmisoikeuksia kirjassaan "Katse kaukaisuuteen" ja vaati kirkkoa mukautumaan ympäröivän maailman muutoksiin.


title: Tundrakirvinen

text: Tundrakirvinen ("Anthus gustavi") on västäräkkien heimoon kuuluva varpuslintu, jonka kuvaili ensimmäisenä Robert Swinhoe vuonna 1863.


title: Tundrakirvinen

text: Linnun pituus on 14–15 cm. Syyspukuinen lintu on suuresti nuoren lapinkirvisen näköinen. Kutsuääni on lyhyt näppäys "tsip". Hankala päästä näkemään, sillä laji hiippailee maassa ruohokasvillisuuden kätköissä ja lähtee lentoon vasta viime tingassa.


title: Tundrakirvinen

text: Lisääntymisalue on Siperian tundralla, ulottuen jonkin matkaa Uralin länsipuolelle. Euroopan puoleinen populaatio on kooltaan noin 2 000–20 000 yksilöä. Muuttolintu, joka talvehtii pääasiassa Indonesiassa. Syysmuutolla harhautuu joskus Eurooppaan. Suomessa laji on tavattu toistaiseksi kerran, 9.9.1972 Lemlandin Lågskärillä.


title: Tundrakirvinen

text: Tundran märät suot ja rämeet, niityt ja jokivarret.


title: Tundrakirvinen

text: Pesä on maassa ja munia on 4–5.


title: Tundrakirvinen

text: Ruokailee maassa ja syö pääasiassa hyönteisiä ja muita pieniä selkärangattomia.


title: Drew Gilpin Faust

text: Catharine Drew Gilpin Faust (s. 18. syyskuuta 1947 Clarke County, Virginia, Yhdysvallat) on yhdysvaltalainen historiantutkija ja Harvardin yliopiston rehtori. Edellinen rehtori Lawrence Summers erosi tehtävästään 30. kesäkuuta 2006, ja Faust valittiin hänen seuraajakseen 8. heinäkuuta 2007. Hän aloitti toimikautensa 1. heinäkuuta 2007 ja on ensimmäinen kyseisessä virassa oleva nainen.


title: Drew Gilpin Faust

text: Faustin vanhemmat ovat Catharine ja McGhee Tyson Gilpin. Hänen isoisoisänsä Lawrence Tyson toimi 1920-luvulla Yhdysvaltain senaattorina Tennesseestä. Faust valmistui Concord Academysta Massachusettsista vuonna 1964 ja väitteli tohtoriksi Pennsylvanian yliopistosta vuonna 1975. Hän toimi Harvardin Radcliffe Institute for Advanced Study -instituutin dekaanina 2001–2007. Faust on eronnut ensimmäisestä aviomiehestään Stephen Faustista ja on nykyään naimisissa Harvardissa tieteen historian professorina toimivan Charles E. Rosenbergin kanssa.


title: Drew Gilpin Faust

text: Faust on kirjoittanut muun muassa seuraavat julkaisut:


title: Drew Gilpin Faust

text: Faustilla todettiin vuonna 1988 rintasyöpä, mutta hän ei ole halunnut puhua viestimien kanssa sen diagnoosista tai hoidosta.


title: Jonas Bergman

text: Jonas Bergman (s. 1724 Turku – k. 1810) oli suomalainen taidemaalari.


title: Jonas Bergman

text: Hänen puolisonsa oli Ulrika Lang, ja heidät vihittiin 19. päivänä lokakuuta 1749. Bergman oli Ulrika Langin isän kirkkomaalari Claes Langin kisällinä.


title: Jonas Bergman

text: Hänen julkisia taideteoksiaan ovat alttaritaulut ja osin muutakin seuraavissa kirkoissa: Sottungan 1753, Paimion, Teijon 1855, Nummen 1859, Maskun ja Öfverby kirkko. Hän on maalannut seuraavien kirkkojen lehterikuvat: Föglön 1859, Alastaron, Paimion ja Rymättylän kirkko 1866 sekä Teijon kirkon saarnastuolin koristelu.


title: Demonaks

text: Demonaks () (100-luku) oli antiikin kreikkalainen hellenistinen filosofi, joka pyrki herättämään kyynisen koulun uudelleen henkiin. Hän oli kotoisin Kyprokselta.


title: Demonaks

text: Demonaks tunnetaan lähinnä ainoastaan Lukianoksen kuvauksesta, joka esittää hänet ideaalissa valossa. Lukianos oli ollut hänen oppilaansa. Filosofina Demonaks ei vaikuta olleen omaperäinen, vaan hän lainasi eklektisesti aiemmilta filosofeilta, kuten kyynikko Diogeneelta ja stoalaiselta Epiktetokselta.


title: Epp Perälä

text: Epp Perälä (o.s. Tõniste, vuosina 1976–1991 Epp Saar; 24. heinäkuuta 1947 Pärnu, Viro – 23. heinäkuuta 2018 Seinäjoki) oli virolaissyntyinen freelancer-teatteriohjaaja ja teatterinäyttelijä.


title: Epp Perälä

text: Perälä valmistui Tallinnan pedagogisesta yliopistosta kulttuuri-teatteriohjaajaksi vuonna 1971. Hän toimi näyttelijänä Rakveren kaupunginteatterissa vuosina 1974–1980.


title: Epp Perälä

text: Perälä ohjasi Suomessa vuosien 1991–2007 aikana lähes 100 näytelmää, minkä lisäksi hän ohjasi 35 näytelmää Viron Rakveren Nuortenteatterissa. Ohjaamisen lisäksi Perälä veti lukuisia kursseja esimerkiksi Lapualla Härmänmaan ammatti-instituutissa ja taiteen perusopetuksen kolmevuotisia teatterikouluja vuodesta 1992 lähtien Lapualla, Ylihärmässä ja Kauhavalla. Hän toimi Etelä-Pohjanmaalla freelancer-teatteriohjaajana.


title: Epp Perälä

text: Perälä oli avioliitossa suomalaisen harrastenäyttelijän Pauli Perälän kanssa. Epp Perälällä on kaksi aikuista tytärtä: psykologi ja kirjailija Tiina Saar-Veelmaa Tallinnassa ja Edinburghissa journalistiksi valmistunut Kersti Saar.


title: Aapo Similä

text: Aapo Kustaa Similä () oli suomalainen laulaja, säveltäjä, muusikko ja kirjailija. Hän oli säveltäjä Martti Similän veli.


title: Aapo Similä

text: Aapo Similä syntyi Oulussa vuonna 1891. Suoritettuaan teollisuuskoulun hän valmistui rakennusmestariksi ja hakeutui alan töihin Helsinkiin. Helsingissä Similä otti yksityisiä laulutunteja ja myöhemmin opiskeli musiikkiopistossa laulun lisäksi myös musiikin teoriaa ja pianon soittoa


title: Aapo Similä

text: Ensimmäinen menestys taiteen alalla tuli kotikaupungissa Oulussa. Similä Kutsuttiin Oras-nimisen työväenkuoron johtajaksi. Kuoron johtamista seurasi ensimmäinen tilaussävellys, joka valmistui Suomen Työväen musiikkiliiton laulujuhlille Oulussa 1912. Tuohon tilaisuuteen Similä sävelsi "Pohjolan raatajien juhlalaulun" Kössi Kaatran runoon.


title: Aapo Similä

text: Joulukuussa 1912 Similä liittyi Pasi Jääskeläisen kiertävään teatteriin, Suomalaiseen Operettiin. Joulun pyhinä Haapavedellä harjoiteltiin Emil Kaupin laulunäytelmä "Kosijat", jota kiertueella esitettiin. Kiertue ehti samana keväänä Helsinkiin.


title: Aapo Similä

text: Helsingissä Similä pääsi näyttelijäksi Vanhalla Ylioppilastalolla toimivalle Kansan Näyttämölle. Alkusyksystä hän vaihtoi teatterin kiertueeseen, jossa mukana olivat Martti Nisonen ja Theodor 'Tettu' Weissman. Esityskappaleina olivat tuolloin laulunäytelmät "Nukke" sekä "Pikku Pyhimys". Seuraavan vuoden, 1914, alussa kiertue lähti Porvoon Seurahuoneelta Karjalaan ja sieltä Savoon. Maailmansodan alettua seurue näytteli Helsingin Apollo-teatterissa. Ennen sulkemistaan keväällä, se ehti esittää "Iloisen lesken" 25 kertaa täysille katsomoille.


title: Aapo Similä

text: Leipätyökseen Similä toimi aluksi kahvilapianistina ja -laulajana. Teatterin alalla ahkera yrittäminen palkittiin, sillä hänet valittiin Joensuun Näytelmäseuran johtajaksi, jona hän toimi kahden seuraavan vuoden ajan. Hänen aikanaan esitettiin muun muassa Oskar Merikannon "Pohjan neiti" niin Joensuussa kuin Oulussakin. Suomen sisällissodan aikana Similä liittyi valkoisten riveihin. Paha haavoittuminen vasempaan käteen oli kuitenkin vähällä katkaista taiteellisen uran.


title: Aapo Similä

text: 1920-luvulla Similä oli sekä kiertueilla että myös kiinnitettynä eri teatterikokoonpanoissa. Vuonna 1924 Suomalaisen Oopperan solistin, Similän langon Antero Suonion johtama viisihenkinen ryhmä esitti Ignazio Brullin laulunäytelmää "Kitaristi". Vuonna 1927 Similä oli mukana Hanna Granfeltin vetämällä menestyksekkäällä Mona Lisa -kiertueella, joka huipentui Viipurissa järjestettyyn konserttiin. 1920-luvun aikana Similä myös toimi vähän aikaa Tampereen Teatterissa teatterikapellimestarina.


title: Aapo Similä

text: Kiertueilla saavutettu menestys pohjusti Similän pyrkimyksiä oopperalaulajaksi. Hän otti laulutunteja Emmy Achtén oopperaluokalla ja oli yksi opettajansa lempioppilaista. Näyttämöllä Similä pystyi myös itse ohjaamaan näytelmiä. Yksi hänen tuon ajan töistään oli näyttämösovitus Kansan Teatterille Santeri Alkion näytelmään Puukkojunkkarit, jossa hän myös itse näytteli häjyroolia; ohjaajina toimivat Aku Käyhkö ja Wilho Ilmari. Kansan Teatterissa Similä näytteli myös "Seitsemän veljeksen" Juhania. Suomalaisen Oopperan vakinaiseksi solistiksi Similää ei kuitenkaan hyväksytty.


title: Aapo Similä

text: 1920- ja 1930-lukujen aikana Similä teki levytysmatkansa Tukholmaan ja Kööpenhaminaan. 1930-luku kului maaseutukiertueilla. Helsingissä ei töitä riittänyt, nousussa olevat jazz- ja iskelmämusiikki katkaisivat tuohon aikaan orastavan kabareeperinteen. Vuonna 1927 julkaistiin Similän esikoisromaani "Boheemilaulaja", joka kuvaa ravintolalaulajan arkipäivää kulissien takana; sitä arkipäivää, johon kuuluvat taiteilijoiden "ammattitauteina" vastakkainen sukupuoli ja varsinkin alkoholi. Jälkimmäisen ongelman Aapo Similä ratkaisi ryhtymällä absolutistiksi.


title: Aapo Similä

text: Kalevalan 100-vuotisjuhlavuonna 1935 Similä piti soittoiltoja. Hän pukeutui jussipukuun ja pitkävartisiin saappaisiin sekä lauloi sotilas- ja kansanlauluja säestäen itseään kanteleella. Kiertueita järjestyi muun muassa Keski-Europpaan Budapestiin. Avustajina esityksissä toimivat paikalliset mieskuorot. Unkarilaisten lehtien arvosteluissa Similä mainittiin heimoveljeyden voimantuntoisena edustajana, viimeisenä runonlaulajana. Vuonna 1939 Similä ulotti kiertueensa Kanadan Vancouveriin, mutta Amerikan-siirtolaisten keskuudessa ei esiintynyt enää yhtä innokasta heimoveljeyden ilmentymää, vaan Similän esittämä hahmo vaikutti vaurastuneiden siirtolaisten silmissä jo liian arkipäiväiseltä.


title: Aapo Similä

text: Toisen maailmansodan aikana Similä kulki esiintymässä sekä sota- että kotirintamilla. Reino Palmrothin (Palle) sekä Pekka Tiilikaisen perustama Propaganda-Aseveljet järjesti hänelle viihdytysalan tehtäviä muun muassa sotilaskuorojen harjoittajana sekä rintamakiertueilla kiertävänä viihdetaiteilijana.


title: Aapo Similä

text: Sodan jälkeen kiertueiden määrä väheni ja Similälle jäi aikaa keskittyä myös sävellystyöhön. 1950-luvun alussa häneltä ilmestyikin entistä kunnianhimoisempia teoksia, esimerkiksi "Runous Kalevalasta". Vuonna 1956 hän esitteli koko tuotantonsa järjestämässään soolokonsertissa Helsingissä Balderin salissa. Tuolloin kuultiin muun muassa teokset "Väinämöinen alkaa soittaa", "Keinu" (Aleksis Kiven runoon), "Nouse, riennä Suomen kieli" sekä olympiahymniehdokas "Veljesliekki". Konsertti sai suopean vastaanoton, sillä suomalaiskansallinen aihepiiri ja kalevalainen romantiikka tehosivat kuulijakuntaan. Menestys rohkaisi yrittämään edelleen, vuonna 1958 häneltä valmistui "Paluu Pohjolasta", kantaatti sekakuorolle, tenori- ja baritonisolisteille ja orkesterille.


title: Aapo Similä

text: Aapo Similän suurin työ oli kuitenkin ooppera "Lemmin poika". Libretto oli Lauri Haarlan laatima ja kyseessä on Kalevala-aiheinen kolminäytöksinen melodraama. Ooppera sai ensi-iltansa 7. syyskuuta 1961. Se esitettiin vain kahdesti, minkä jälkeen se Similän suureksi pettymykseksi poistettiin ohjelmistosta.


title: Aapo Similä

text: Vielä 1960-luvulla Similä esiintyi erilaisissa tilaisuuksissa. Hän esitti tuolloin paljon muun muassa Sibeliuksen yksinlauluja itseään pianolla ja joskus kanteleella säestäen.


title: Aapo Similä

text: Aapo Similä kuoli 81-vuotiaana vuonna 1972. Hän oli Suomen oloissa harvinaisen laaja-alainen taiteilijapersoonallisuus. Elinaikanaan hän ehti tehdä merkittävän päivätyön niin viihdetaiteilijana, kansanmuusikkona, sovittajana kuin myös vakavasti otettavana säveltäjänä sekä kirjailijana. Taiteilijana hän osoitti myös aikakautensa kulttuuri-ilmapiirin huomioon ottaen rohkeutta ennakkoluulottomalla asenteellaan; hänen aikanaan kun oli lähes mahdotonta rikkoa rajaa kansanviihteen ja niin sanotun korkeakulttuurin välillä. Aapo Similä siinä kuitenkin onnistui. Similä on haudattu Oulun hautausmaalle.


title: Oinomaos Gadaralainen

text: Oinomaos Gadaralainen (100-luku) oli antiikin kreikkalainen kyyniseen koulukuntaan kuulunut filosofi. Hän oli kotoisin Gadarasta ja eli keisari Hadrianuksen aikana (117–138).


title: Oinomaos Gadaralainen

text: Eusebioksen mukaan ("Præparatio Evangelica", §§ 19–36) hän kirjoitti kirjan "Noitien paljastaminen", jossa hän taistelee pakanallista oraakkelijärjestelmää vastaan, ja ilmeisesti hyvällä menestyksellä, koska Julianus ("Orationes" vii. 209) moitti häntä jumalien kunnioituksen tuhoamisesta.


title: Oinomaos Gadaralainen

text: Aiemmin monet Talmud-oppineet (mm. Grätz) ovat katsoneet, että Oinomaos olisi sama henkilö kuin Talmudissa ja Midrašissa usein mainittu Abnimos ha-Gardi. Tästä on kuitenkin erilaisia mielipiteitä. Libowitz ("Doreshe Reshumot ha-Agada," New York, 1897) ja Epstein ("Magazine of Knowledge," 1894, vol. i., s. 17) ovat uskoneet Oinomaoksen olleen kristitty.


title: Maison Ikkoku

text: Maison Ikkoku on Rumiko Takahashin seinen-manga, joka ilmestyi ensi kertaa "Big Comic Spirits" -lehdessä vuosina 1980–1987. Toisin kuin useissa muissa Takahashin tarinoissa, Maison Ikkokussa ei ole mytologia- ja fantasiaelementtejä. Sarjakuva heijastaa enemmänkin Takahashin opiskeluaikojen havaintoja arkiympäristöstään. Tapahtumapaikkana on tokiolainen vuokra-pienkerrostalo.


title: Maison Ikkoku

text: Komediapainotteisen ihmissuhdesarjakuvan päähenkilöt ovat nuori opiskelija, Yusaku Godai ja tätä muutaman vuoden vanhempi leski, Kyoko Otonashi. Huoneistossa 5 asuva Godai on vain yksi Otonashin merkillisistä vuokralaisista. Muita keskeisiä vuokralaisia ovat herra Yotsuya, rouva Ichinose ja Akemi. Huoneistossa 6 asuva Akemi Roppongi on ammatiltaan tarjoilija. Huoneistossa 4 puolestaan asuu herra Yotsuya, jonka ammatti on muille asukkaille mysteeri. Huoneistossa 1 asuu kolmehenkinen Ichinosen perhe, josta eniten esillä ovat perheen äiti, Hanae Ichinose, ja hänen poikansa Kentaro.


title: Maison Ikkoku

text: Sarjakuva keskittyy perusasetelmiltaan selvittämään, saavatko toisistaan kiinnostuneet Godai ja Otonashi toisensa, vai eivät. Ihmissuhdesotkuja sekoittavat kaiken aikaa paitsi muut vuokralaiset, myös Godain kilpakosija Shun Mitaka, sekä Godain tyttöystävä Kozue Nanao.


title: Maison Ikkoku

text: Sarjakuva on ilmestynyt englanniksi Viz kustantamon kautta - aluksi lehtimuodossa, myöhemmin 14-osaisena albumisarjana (n. 300 sivua/albumi).


title: Maison Ikkoku

text: Maison Ikkokusta on tehty myös 96-osainen animaatiosarja.


title: Langattomat mediasiirtimet

text: Langattomilla mediasiirtimillä tarkoitetaan laitteita, jotka kommunikoivat ilman kiinteää kaapelointia keskenään siirtäen ”mediadataa” kodin erilaisten viihde-elektroniikkalaitteiden kesken.


title: Langattomat mediasiirtimet

text: Yksinkertaisimmillaan laitteet koostuvat lähettimen ja vastaanottimen parista (medialinkit). Lähetin kytketään esimerkiksi tietokoneen komposiitti video-out -liittimeen ja ääni-ulostuloon. Vastaanottava pää kytketään esimerkiksi television SCART-liittimeen.


title: Langattomat mediasiirtimet

text: Monipuolisempi ratkaisu on erillinen kodin WLAN/ETH-mediakeskus, joka nimensä mukaisesti hyödyntää kodin langatonta lähiverkkoa mahdollistaen esimerkiksi suoratoiston tietokoneen kovalevyn jaetuissa resursseissa sijaitsevista mediatiedostoista. Edellä mainituista tekniikoista käytössä on tällä hetkellä pääasiassa WLAN(802.11g) ja valmistajien omat vastaavat standardit (lähinnä medialinkit).


title: Leimasinetti

text: Leimasinetti on muinainen pyöreä sinetti, jollaisia on löydetty Tell Halafista Pohjois-Syyriasta liittyen Halafin kulttuuriin. Vanhimmat leimasinetit ovat näin ollen ajalta 6500 eaa. Noin 3500 eaa. tulivat Mesopotamiassa käyttöön sylinterisinetit.


title: Kuopion kaupunginkirjasto

text: Kuopion kaupunginkirjasto on vuonna 1872 perustettu Kuopiossa sijaitseva kirjasto. Vuodesta 1967 lähtien kirjasto oli myös silloisen Kuopion läänin alueellinen keskuskirjasto ja toimi maakuntakirjastona. Vuodesta 2018 alkaen kirjastolla on alueellinen kehittämistehtävä. Lisäksi se toimii islantilaisen kirjallisuuden keskuksena Suomessa. Maakuntakokoelmassa on myös paikallisten kirjailijoiden käsikirjoituksia.


title: Kuopion kaupunginkirjasto

text: Kuopion kaupunginkirjasto on osa koko maan kattavaa kirjastoverkkoa, joka on kaikkien käytettävissä kaukopalvelun välityksellä. Kuopion kirjastolaitokseen kuuluu pääkirjasto, yksitoista lähikirjastoa ja kaksi laitoskirjastoa. Haja-asutusalueilla kirjastotoiminta hoidetaan kahden kirjastoauton avulla. Lisäksi Kuopiossa sijaitsee varastokirjasto. Kirjasto kokoaa mm. vanhainkodeille ja hoitolaitoksille lainattavia aineistokokoelmia. Kotipalvelun kautta myös liikuntaesteiset voivat käyttää kirjaston palveluja.


title: Kuopion kaupunginkirjasto

text: Nykyinen arkkitehti Matti Hakalan suunnittelema pääkirjasto valmistui vuonna 1967. Tätä ennen kirjasto sijaitsi samoissa tiloissa Kuopion museon kanssa.


title: Kuopion kaupunginkirjasto

text: Kirjaston kokoelmiin kuuluu: kauno- ja tietokirjoja 39 eri kielellä, aikakaus- ja sanomalehtiä, nuotteja, partituureja, karttoja sekä musiikkiäänitteitä, äänikirjoja, videoita, dioja ja mikrofilmejä. Kokoelmassa on tällä hetkellä n. 700 000 nidettä. Vanhimmat teokset ovat 1500-luvulta.


title: Kuopion kaupunginkirjasto

text: Kirjastossa oli vuonna 2008 noin 1,3 miljoonaa kävijää ja lainoja kirjattiin 2 167 343, eli noin 23 lainaa / asukas. Pääkirjaston asiakasmäärä oli keskimäärin 2 894 päivässä. Verkkokirjaston käyttö lisääntyi edelliseen vuoteen verrattuna 11,5 prosenttia. Sivuilla kävi 428 516 asiakasta ja tiedonhakuja tehtiin yli miljoona.


title: Gridlock’d (soundtrack)

text: Gridlock'd on virallinen soundtrack Vondie Curtis-Hallin ohjaamasta elokuvasta Gridlock'd. Albumi julkaistiin 28. tammikuuta 1997 ja julkaisijana toimi Interscope Records, yhdessä Death Row Recordsin kanssa. Albumia myytiin ensimmäisellä julkaisuviikollaan 150,500 kappaletta ja se meni suoraan Billboard Hot 100 listan kärkeen. Toisella viikollaan albumi oli sijalla 2. Albumi sai kaksi listasingleä: Danny Boyn esittämä "It's Over Now" oli parhaimmillaan sijalla 46 Hot R&B/Hip-Hop Singles & Tracks -listalla ja 2Pacin sekä Snoop Doggy Doggin esittämä kappale "Wanted Dead or Alive" sijalla 16 UK:n listoilla. Kappaleesta kuvattiin myös musiikkivideo, jossa Snoop Dogg esiintyy yksinään, sillä 2Pac kuoli ennen videon kuvauksia.


title: John Boyd Orr

text: Sir John Boyd Orr, 1. paroni Boyd-Orr (23. syyskuuta 1880 – 25. kesäkuuta 1971) oli skotlantilainen lääkäri, biologi ja poliitikko, joka palkittiin Nobelin rauhanpalkinnolla vuonna 1949 ravinnon tieteellisestä tutkimuksesta ja työstään Yhdistyneiden kansakuntien elintarvike- ja maatalousjärjestön hyväksi.


title: Arttu Kapulainen

text: Arttu Anton Juhana Kapulainen (s. 18. maaliskuuta 1981) on suomalainen näyttelijä, joka on näytellyt useissa kotimaisissa elokuvissa, tv-sarjoissa, sekä teattereissa varhaisesta nuoruudesta lähtien. Hänet muistetaan parhaiten elokuvista "Sairaan kaunis maailma" (1997), "Häjyt" (1999) ja "Rukajärven tie" (1999).


title: Arttu Kapulainen

text: Kapulainen sai Jussi-palkinnon parhaasta debyytistä vuoden 1996 elokuvasta Tomas.


title: Arttu Kapulainen

text: Hän valmistui Teatterikorkeakoulusta keväällä 2011 teatteritaiteen maisteriksi (TeM).


title: Arttu Kapulainen

text: Arttu Kapulainen näyttelee sotamies Suden roolin vuoden 2017 elokuvassa Tuntematon Sotilas.


title: Arttu Kapulainen

text: Kapulaisen vanhemmat ovat näyttelijä Leena Uotila ja näytelmäkirjailija Henri Kapulainen, ja näyttelijä-ohjaaja Erkki Uotila oli hänen isoisänsä.


title: RAD6000

text: RAD6000 on PowerPC-pohjainen säteilysuojattu 32-bittinen prosessorityyppi, joka on tunnettu erityisesti NASAn avaruusaluksista. Se tuli kaupallisesti saataville vuonna 1996.


title: RAD6000

text: RAD6000 kellotaajuus on 33  MHz ja laitteeseen kuuluu prosessorin lisäksi 128 MB:n keskusmuisti. Käyttöjärjestelmänä on tavallisesti VxWorks. Laitteen tehonkulutus on alle 7,5 W.


title: RAD6000

text: RAD6000 vastaa useiden NASAn avaruuslaitteiden toiminnasta. Sellainen on mm. Spirit ja Opportunity -marsmönkijöissä, Deep Space 1 -luotaimessa ja Spitzer-avaruusteleskoopissa. Vuoteen 2003 mennessä RAD6000 oli myös asennettu kaikkiaan 77 satelliittiin. Prosessorin kappalehinta on noin 250 000 dollaria.


title: Gang Related (soundtrack)

text: Gang Related on virallinen soundtrack-albumi elokuvasta "Rikollisin aikein" ("Gang Related"). 24 kappaletta sisältävän tupla-albumin julkaisivat 7. lokakuuta 1997 Interscope Records sekä Death Row Records ja se nousi ensimmäisellä julkaisuviikollaan suoraan ykkössijalle Billboard 200 listalla. Sitä myytiin 400 989 kappaletta. Albumilla vierailee paljon eri artisteja kuten muun muassa itse elokuvassa näytellyt Tupac Shakur, joka on mukana neljässä kappaleessa. Albumin tunnetuin ja menestynein kappale on 2Pacin esittämä "Made Niggaz", josta kuvattiin myös musiikkivideo.


title: Gang Related (soundtrack)

text: CD 1


title: Gang Related (soundtrack)

text: CD 2


title: Pohjois-Venäjän interventio

text: Pohjois-Venäjän interventio oli osa ympärysvaltojen hanketta, jossa osallistuttiin Neuvosto-Venäjän vastaiseen taisteluun Venäjän sisällissodassa Venäjän valkoisten tukena vuosina 1918–1920. Interventioon osallistuivat Iso-Britannia, Yhdysvallat, Ranska ja Kanada.


title: Pohjois-Venäjän interventio

text: Ensiksi britit ottivat Pohjois-Venäjällä haltuunsa Murmanskin ja Arkangelin alueet tavoitteenaan estää saksalaisten pureutuminen alueelle samoin kuin ympärysvaltojen toimittamien sotatarvikkeiden joutuminen bolševikkien haltuun. Pitkän tähtäimen tavoitteena oli edetä pohjoisesta Siperian rataa kohti ja ottaa se haltuun, jotta Moskova jäisi ilman itäyhteyksiä, ja näin tukea neuvostovallan kukistumista.


title: Pohjois-Venäjän interventio

text: Brittien aloittama interventio sai alkunsa yhteistyössä neuvostovallan kanssa tilanteessa, jossa Neuvosto-Venäjä oli joutunut Saksan Baltian kautta Petrogradia vastaan suunnatun hyökkäyksen kohteeksi, jonka tarkoituksena oli saattaa Neuvosto-Venäjä tilanteeseen, jossa sen olisi pakko hyväksyä Brest-Litovskin rauhansopimus.


title: Pohjois-Venäjän interventio

text: Murmanskin neuvosto tiedusteli kansankomissaarien neuvostolta 1.3.1918, miten heidän tulisi suhtautua brittiläisen kontra-amiraali Thomas C. Kempin tarjoukseen suojata brittiläisin joukoin Muurmannin rataa saksalaisilta ja valkoisilta suomalaisilta. Ulkoasiainkansankomissaari Lev Trotskin vastauksen mukaan tätä tuli tukea.


title: Pohjois-Venäjän interventio

text: Kaksi brittiläistä merijalkaväen osastoa, yhteisvahvuudeltaan 176 sotilasta, nousi 6.3.1918 maihin Murmanskissa Canopus-luokan taistelulaiva HMS Glory:stä. Seuraavana päivänä kevyt risteilijä HMS Cochrane toi lisää miehiä. Muutaman päivän kuluessa tuli myös pieni osasto ranskalaisia sotilaita.


title: Pohjois-Venäjän interventio

text: Tällä välin Neuvosto-Venäjä oli solminut 3.3.1918 Saksan kanssa Brest-Litovskin rauhan, jolloin Neuvosto-Venäjästä tuli vastentahtoinen Saksan liittolainen, joka joutui luovuttamaan keisarilliselle Venäjälle kuuluneita alueita Saksan sotilaalliseen suojelukseen. Britannian amiraliteetti ei jäänyt odottamaan ulkoasiainministeriön poliittisia päätöksiä, vaan samana päivänä päätti lähettää alueelle "HMS Cochranen" vahvistukseksi sekä pyytää alueelle saman kokoluokan aluksia niin Ranskalta kuin Yhdysvalloiltakin. Ranska lähetti kolmen päivän kuluttua "Amiral Auben", mutta Yhdysvallat risteilijä "USS Olympian" vasta seuraavassa kuussa.


title: Pohjois-Venäjän interventio

text: Brest-Litovskin rauhan jälkeen ympärysvallat pitivät 15.3.1918 kokouksen, jossa ne päättivät ryhtyä Venäjän interventioon. Näin Neuvosto-Venäjästä tuli niiden vihollinen.


title: Pohjois-Venäjän interventio

text: Britannian Tukholman-suurlähettiläs Esme Howard oli ehdottanut liittoutuneille yhteisesiintymistä, jotta saksalaisten kulkupuheita Britannian pyrkimyksistä asettua pysyvästi Kuolaan hälvennettäisiin. Hänen näkemyksensä mukaan kuitenkin Suomi oli ajautumassa Saksan vaikutuspiiriin muun muassa jääkärien Saksasta paluun, Saksan laivaston Ahvenanmaalle ruotsalaisten suorittaman maihinnousun jälkeen sekä saksalaisten Vaasan senaatille suorittamien asetoimitusten vuoksi. Britannian ulkoasiainministeri Balfour sähkötti 17.3.1918 Britannian Washingtonin suurlähettiläälle, että miehittämällä Suomen Saksa pyrki Muurmanskiin ja Kuolan niemimaalle.


title: Pohjois-Venäjän interventio

text: Thomas C. Kemp ilmoitti 19.3.1918 amiraliteetille, että paikalle on saapunut 400 suomalaista punakaartilaista, jolla on mukanaan aseita maanmiestensä aseistamiseksi.


title: Pohjois-Venäjän interventio

text: Pohjoissuomalaisia punakaartilaisia oli tullut Murmanskin seudulle helmikuun aikana Ivalon-Nuorttijärven kautta. Toinen suomalaiskeskus oli Kantalahti, jonne suomalaiset perustivat jopa oman Kantalahden neuvoston, joka vaikutti Knäsössä, Koudassassa ja Kieretissä työskentelevien suomalaisten keskuudessa. Kuusamosta 17.2.1918 lähtenyt aliupseeri Iivo Ahava ryhtyi organisoimaan suomalaisia Pohjois-Suomeen tehtävää hyökkäystä varten.


title: Pohjois-Venäjän interventio

text: Samaan aikaan Suomen kansanvaltuuskunnan sota-asiainvaltuutettu Eero Haapalainen ryhtyi organisoimaan Kantalahtea varten Helsingissä apujoukkoa, jonka johtajaksi tuli hänen tuttunsa, Kouvolan komendantti Kosti Tamminen. Kun Iivo Ahava saapui Helsinkiin, oli Kosti Tammisella Ahavan miehet mukaan lukien 88 hengen joukko. Juna joutui odottamaan Pietarissa viikon ja siitä Tamminen joutui keskustelmaan niin Lev Trotskin kuin myös Petrogradin sotilaspiirin komentajan Jeremejevin kanssa. Joukko sai varustuksekseen viisi konekivääriä, 150 patruunavyötä, 7 160 kolmen linjan kivääriä ja miljoona patruunaa. Joukostaan Tamminen joutui luovuttamaan 30 sotilasta suksineen Pietarin puolustukseksi.


title: Pohjois-Venäjän interventio

text: Koska Brest-Litovskin rauhan neuvottelut olivat kesken, saattoi olla epäselvää, voisiko Neuvosto-Venäjä sallia aluettaan käytettävän aluettaan tukialueena Pohjois-Suomeen tehtävän hyökkäyksen valmistelemista varten. 8.3.1918 juna pääsi lähtemään, mutta liikenneraportteihin se merkittiin tyhjäksi. Petroskoin punaiset pidättivät junan ja riisuivat osaston aseista 10.3.1918.


title: Pohjois-Venäjän interventio

text: Juna pääsi jatkamaan 11.3.1918. Se saapui Vienan Kemiin 15.3., Knäsöön 17.3. ja Kantalahteen 18.3. Rovaniemeläisen Akseli Kauppisen mukaan pohjoisimmasta Murmanskiin tulleet suomalaiset olisivat saaneet käyttöönsä junan ja ajaneet sillä kohti Pietaria etelään kohdaten Sorokassa Kosti Tammisen osaston junan, joka olisi yhdistetty ja Kantalahteen olisi tullut 600 miestä. Toisten lähteiden mukaan Vienan Kemissä olisi ollut sata suomalaista pakolaista, joiden määrä junamatkalta olisi kasvanut 390:llä, minkä lisäksi vielä Knäsössä ollut 600 halukasta vapaaehtoista 500 Kantalahdessa jo olevan lisäksi.


title: Pohjois-Venäjän interventio

text: Joukon otti komentoonsa Aleksis Tuorila, kun taas Iivo Ahava vastasi Pohjois-Suomea kohti tehdyistä operaatioista. Ahavan johtama osasto lähti liikkeelle 21.3. ja joutui kaksi päivää myöhemmin Kilisjärven kohdalla lähellä Suomen rajaa Sallan suojeluskunnan piirittämäksi. Partion johtajan mukaan kaikki ammuttiin, koska punaiset eivät olleet antautuneet saarretussa saunassa. Ruumiiden alle eloon jääneen partion jäsenen mukaan antautuneet ammuttiin saunan seinää vasten. Seuraavana päivänä 24.3. joutui 200 punakaartilaisen osasto neljän kilometrin päässä rajasta Suomen puolella Tuntsajoella Nivalan talon kohdalla Kurttiin edetessään suojeluskuntalaisten väijyttämäksi, jossa kuoli kuusitoista ja jäi vangeiksi kaksi. Osa varusteista jäi paossa suojeluskuntalaisille.


title: Pohjois-Venäjän interventio

text: Ympärysvaltojen ylin sodanjohto totesi 23.3.1918 Versailles'ssa, ettei poliittisia valtuuksia interventioon Pohjois-Venäjällä ollut, joukot oli sidottu Saksan hyökkäyksen torjumiseen ja että Murmanskin puolustuksessa on tyydyttävä käyttämään vain merivoimia.


title: Pohjois-Venäjän interventio

text: Tukholman suurlähetystö ilmoitti 4.4.1918 Lontooseen, että Suomen valkoiset suunnittelevat hyökkäystä Muurmannin radalle ja että Lev Trotski olisi valtuuttanut Muurmannin neuvoston pyytämää ympärysvaltojen apua. Kontra-amiraali Thomas C. Kempin sai siksi vahvistaa Murmanskin varastojen vartiointia 150 sotilaalla sekä lähettää ranskalaisen eversti Moretierén johdolla sotilasosasto Kantalahteen.


title: Pohjois-Venäjän interventio

text: Kuitenkin vielä huhtikuussa 1918 neuvostojoukot ja liittoutuneet brittiläis-ranskalaiset joukovat olivat samalla puolella siirtäen panssarijunan kuun puolessavälissä Kantalahteen pohjoisessa operoivien Svinhufvudin senaatin joukkoja vastaan. Suomalaisjoukot eivät käyneet taisteluun panssarijunaa vastaan, vaan poistuivat. Paria viikkoa myöhemmin suomalaisjoukot valtasivat Petsamon, jota saksalaiset haluaisivat alkaa käyttää sukellusvenetukikohtanaan.


title: Pohjois-Venäjän interventio

text: Koska hanke uhkaisi liittoutuneiden joukkoja Murmanskissa, mutta tarjoaisi saksalaisille mahdollisuuden häiritä myös brittilaivaston liikkeitä. 3.5.1918 "HMS Cochrane" laski maihin 100 merijalkaväkisotilasta, 40 matruusia ja 40 neuvostovenäläistä punakaartilaista brittiläisen merijalkaväen kapteeni Brownin johdolla. Taisteluja käytiin kolme päivää suomalaisia hiihtojoukkoja vastaan. 6.5.1918 "HMS Cochrane" toi 35 merijalkaväen sotilasta lisää sekä viisi Lewis-konekivääriä. Matruusit siirsivät 12-naulaisen tykin rannalle jään poikki. 10.5.1918 saivat britit vallattua Petsamon turkulaisen fil. tohtori Thorsten Renvallin ja rovaniemeläisen lääkärin Onni Laitisen johtamilta Petsamon retken suomalaisilta sekä torjuttua 150 suomalaisen vastahyökkäyksen. Merijalkaväen sotilaat korvattiin 200 serbisotilaalla, jotka jäivät alueelle.


title: Pohjois-Venäjän interventio

text: Murmanskiin saapui 24.5.1918 joukkoineen brittiläinen kenraalimajuri F. C. Poole, josta tuli sen jälkeen liittoutuneiden Pohjois-Venäjän joukkojen ylipäällikkö. Brittien tueksi Pohjois-Venäjän interventioon osallistuivat myös brittiläisessä komennossa oleva suomalaisista koottu Muurmannin legioona, yhdysvaltalaiset, ranskalaiset, italialaiset, puolalaiset ja serbialaiset joukot. Ranskalaisiin joukkoihin kuului 21. siirtomaajalkaväkipataljoona Indokiinasta, tykistöä ja sota-aluksia. Italialaisia on noin 1 200 sotilasta, joissa oli mukana myös hiihtojoukkoja. Kanadalaisilla oli jalkaväkeä ja tykistöä sekä yhdysvaltalaisilla pioneereja sekä merijalkaväkeä yhteensä 5 000 sotilasta. Joukoissa oli lisäksi tšekkejä, liettualaisia ja työpataljoonissa korealaisia ja kiinalaisia. Brittiläisiin joukkoihin kuului australialaisia yksiköitä.


title: Pohjois-Venäjän interventio

text: Charles Maynardin komentoon kuului myös vesitasokoneiden emälaiva "HMS Nairana".


title: Pohjois-Venäjän interventio

text: Todettuaan liittoutuneiden joukkojen heikkouden kansankomissaarit lähettivät pohjoiseen omia joukkojaan. Liittoutuneiden operaatiopäällikkö, kenraalimajuri Charles Maynard päätti riisua Kantalahdessa 1 200 neuvostosotilasta 500 britti- ja serbisotilaan avulla uhkaamalla 12-naulaisella tykillä.


title: Pohjois-Venäjän interventio

text: Ulkoasiain- ja sota-asiainkansankomissaari Lev Trotski allekirjoitti 1.7.1918 sotilas- ja laivastoasiain määräyksen, jonka mukaan ulkomaisia joukkoja Venäjällä on sotaoikeuden uhalla kiellettyä auttaa, samoin on kielletty ensimmäisen maailmansodan sotavankien siirtäminen Murmanskia tai Arkangelia kohti sekä ulkomaalaisten liikkuminen Vienanmeren alueella ilman sotakomissaarin lupaa.


title: Pohjois-Venäjän interventio

text: Kenraalimajuri Charles Maynard jatkoi neuvostojoukkojen aseistariisumista ja eteni Vienan Kemiin , jossa neuvostojoukot asettuivat vastarintaan 4.7.1918. Kemin komissaarit kuolivat oudoissa oloissa. Siitä lähtien liittoutuneet ja neuvostojoukot olivat sotatilassa keskenään.


title: Pohjois-Venäjän interventio

text: Saksalaiset olivat tyytymättömiä liittoutuneiden läsnäoloon Pohjois-Venäjällä ja uhkasivat kansankomissarien neuvostoa Saksan Ukrainassa olevien joukkojen avulla tapahtuvalla hyökkäyksellä etelästä kohti Moskovaa, ellei neuvostohallitus ryhdy toimenpiteisiin.


title: Pohjois-Venäjän interventio

text: Yhtätoista kansallisuutta edustavat 1 400 sotilasta käsittävät joukot siirtyivät 31.7.1918 Murmanskista Arkangeliin. Yhdysvaltoja edusti tällöin vain 50 sotilaan vahvuinen osasto merisotilaita, joita johti "USS Olympialla" kapteeni Dion B. Bierer.


title: Pohjois-Venäjän interventio

text: 1.8.1918 alkaa laivaston ja laivaston ilmavoimien tukema hyökkäys Arkangeliin sataman suulla olevalle Modjugskin saarelle. Joukko onnistui valtaamaan kaupungin sekä saamaan haltuunsa tarvikkeet, joita neuvostojoukot eivät olleet ehtineet vielä kuljettaa pois. Kaupungin eteläpuolelta Obozerskajassa 89 serbi- ja venäläissotilasta valtasivat brittien johdolla Arkangelin rautatien ja estivät siten neuvostojoukkoja saamasta rautateitse vahvistuksia. Vastarintaa joukot kohtasivat vasta Vienassa, jossa 90 neuvostosotilasta antautui yhden kaatuneen tappioiden jälkeen.


title: Pohjois-Venäjän interventio

text: Liittoutuneiden, pääasiassa brittien ja ranskalaisten, taistelu 2.8.1918 Arkangelissa neuvostovenäläistä varuskuntaa vastaan synnytti sotatilan neuvostojoukkojen ja liittoutuneiden välillä. Tästä huolimatta eivät brittihallitus tai neuvostohallitus julistaneet sotatilaa eivätkä todenneet olevansa sodassa keskenään. Samaan tapaan kuin liittoutuneet tukivat Venäjän valkoisia, alkoivat saksalaiset lähettää neuvonantajia neuvostojoukkojen puolelle.


title: Pohjois-Venäjän interventio

text: Etelämpänä Korelskajassa hyökkääjät väijytettiin ja he alkoivat taistelun 350 neuvostosotilaan kanssa ja seurauksena oli viisi kaatunutta. Aamuun mennessä joukot huomasivat taistelevansa 2000 neuvostosotilasta ja tykistöä vastaan, jolloin ne palasivat Vienaan ja palasivat laivolla Vienan Kemiin.


title: Pohjois-Venäjän interventio

text: Brittilaivasto kaappasi elokuussa 1918 Murmanskissa neuvostovenäläisen kevyen risteilijä Askoldin ja otti käyttöönsä sen HMS Glory IV:nä.


title: Pohjois-Venäjän interventio

text: Charles Maynard lähetti kaksi suomalaisosastoa suomalais- ja saksalaisuhkaa vastaan; 11.9.1918 nämä voittivat suojeluskunnat Uhtualla. Lokakuuhun 1918 mennessä liittoutuneet saivat estetyksi toiminnan Suomen rajalta lännestä ja voivat sivustan tultua turvatuksi lähteä etenemään etelää kohti. Ylipäällikkönä Ironside korvasi Poolen.


title: Pohjois-Venäjän interventio

text: Niin liittoutuneet kuin neuvostojoukotkin alkoivat olla raskaasti aseistatuneita, mistä seurasi rintamasodan luonne. Neuvostojoukot vastahyökkäsivät aktiivisesti. 27.10.1918 skottijoukot liettualaiset, puolalaiset ja kanadalainen tykistö tukenaan hyökkäsi Kulikaan, mutta raskaasti aseistautunut puolustaja onnistui pakottamaan liettualaiset ja skotit perääntymään jättäen puolalaiset suojaamaan pakoaan.


title: Pohjois-Venäjän interventio

text: Kun Saksa antautui 11.11.1918, ei enää ollut syytä olla sotilaallisesti läsnä Pohjois-Venäjällä, ja liittoutuneiden joukkojen moraali laski. Kapinahenki lisääntyi. Arkangelissa osa venäläisjoukoista kapinoi, ja britit joutuivat palauttamaan järjestyksen taistelemalla niitä vastaan. Tulgarissa 2500 neuvostosotilasta hyökkäsi 400 puolustajaa vastaan, jotka kestivät neljä vuorokautta.


title: Pohjois-Venäjän interventio

text: Tammikuussa 1919 neuvostojoukkojen vastahyökkäys pakotti liittouneet vetäytymään Vienanjoelta pohjoiseen kohti Arkangelia. Liittoutuneet onnistuivat kuitenkin työntämään neuvostojoukot Ääniselle ja Troitsaan Vienanjoella. Liittoutuneet kuitenkin olivat jo päättäneet vetäytyä seuraavaan talveen mennessä Pohjois-Venäjältä ja muodostivat Pohjois-Venäjän apujoukot, joiden tehtävänä oli antaa riittävä isku neuvostojoukoille Vienanjoella, jotta ne eivät kykenisi ahdistamaan Arkangelista Muurmanskiin vetäytyviä brittijoukkoja.


title: Pohjois-Venäjän interventio

text: Yhdysvaltalaisjoukkojen saavuttua alkoi syyskuussa taistelu Vienanjoella kevyiden alusten tukemana.


title: Pohjois-Venäjän interventio

text: 24.6.1919 brittiläinen miinanraivaaja "HMS Sword Dance" upposi Vienanjoella venäläisestä miinasta, kuten sisaraluksensa "HMS Fandango" 3.7.1919.


title: Pohjois-Venäjän interventio

text: Liittoutuneiden päätettyä vetäytyä britit upottivat 16.9.1919 itse Vienanmeren laivueen vartioalukset "HM Monitor 25:n" ja "HM Monitor 27:n" räjäyttämällä ne, jotta ne eivät päätyisi neuvostovenäläisille vetäytymisen yhteydessä. 30.9.1919 liittoutuneet vetäytyivät Arkangelista ja 12.10. 1919 Murmanskista. Jäljelle jääneet venäläisten valkoisten joukot menettivät alueen nopeasti neuvostojoukoille.


title: Pohjois-Venäjän interventio

text: Yhdysvaltojen presidentin Woodrow Wilsonin 17.7.1918 vahvistama Yhdysvaltojen Arkangelin joukko koostui kolmesta jalkaväkipataljoonasta ja yhdestä pioneeripataljoonasta, joiksi kenraali Pershing valitsi 85. divisioonasta 339. jalkaväkirykmentin ja 310. pioneerirykmentin 1. pataljoonan sekä 337. kenttäsairaalarykmentin 337. ambulanssikomppanian kera.


title: Pohjois-Venäjän interventio

text: Virallisesti Muurmanskin joukoksi nimetty joukko koottiin ja varustettiin 9.8.1918 Cowhott Campissä Surreyssä. Joukkoa komensi everstiluutnantti George Ewans Steward 339. jalkaväkirykmentistä. 443 upseerin ja 4344 muun sotilaan joukko saapui 4.9.1918 Arkangelin, jossa siitä tuli osa brittiläisen kenraalimajuri F. C. Poolen komentamaa joukkoa. Yhdysvaltalaisten joukko-osasto American North Russian Expeditionary Forces tunnettiin myös kutsumanimellä "Polar Bear Expedition" ("jääkarhuretkikunta").


title: Pohjois-Venäjän interventio

text: Yhdysvaltain presidentti Wilson päätti 12.2.1919 lähettää brittihallituksen aloitteesta Muurmanskiin kaksi yhteensä 750 sotilaan vahvuista rautatiekomppaniaa, joiden tehtävänä oli turvata ja operoida Muurmannin rataaa sekä pitää interventiojoukkojen perääntymistie auki jäiden saartamalta Arkangelin seudulta. Tehtävään komennettiin 167. rautatiekomppania ja 168. rautatiehuoltokomppania. Joukot muodostivat Pohjois-Venäjän siirtoarmeijan kuljetusjoukot majuri Edward E. MacMorlandin komennossa. Joukko saapui Murmanskiin 4.4.1919.


title: Pohjois-Venäjän interventio

text: Rautatiejoukot taistelivat panssarijunalla toukokuusta heinäkuuhun 1919 ja osallistui Neuvosto-Venäjän 7. armeijan vastaisiin operaatioihin, jotka ulottuivat Ääniselle saakka. 28.4.1919 joukko siirrettiin Murmanskista Ranskan Brestiin ja Yhdysvaltain Pohjois-Venäjän siirtoarmeijan esikunta lopetti toimintansa 5.8.1919.


title: Pohjois-Venäjän interventio

text: Kaikkien joukkojen ylipäällikkönä oli kenraali Poole, operaatioiden suunnittelusta vastasi kenraalimajuri C. M. Maynard ja esikuntapäällikkönä oli yhdysvaltalainen kenraali Richardson.


title: Pohjois-Venäjän interventio

text: Joukko osallistui taisteluhin syyskuusta 1918 toukokuuhun 1919 ja menetti sinä aikana kaatuneena 500 sotilasta. F. C. Poolea seurasi 26.10.1918 ylipäällikkönä toinen britti, kenraalimajuri Edmund Ironside. 4.4.1918 kaikkien yhdysvaltalaisjoukkojen, Amerikan Pohjois-Venäjän siirtoarmeijan komentajaksi käskettiin prikaatikenraali Wilds P. Richardson, joka kuitenkin toimi edelleen brittiläisen ylipäällikön alaisuudessa. Viimeiset yhdysvaltalaiset joukot poistuivat Pohjois-Venäjältä 27.6.1919.


title: Ulla Eklund

text: Ulla Maria Eklund (s. 26. maaliskuuta 1938 Lapinjärvi) on suomalainen näyttelijä. Hänen tunnetuin roolinsa on Elina Koskelan rooli Edvin Laineen ohjaamassa elokuvassa "Akseli ja Elina" (1970), jonka Eklund peri Titta Karakorvelta Laineen elokuvasta "Täällä Pohjantähden alla" (1968). Eklund on viulisti Linda Lampeniuksen äiti, ja hänen aviopuolisonsa oli näyttelijä Börje Lampenius.


title: Tulonsiirto

text: Tulonsiirto tarkoittaa politiikassa ja kansantaloudessa tulojen siirtoa tulonsaajalta toiselle. Kansantaloudessa valtion tulonsiirrot voidaan käsittää myös negatiivisena verona. Esimerkkeinä tulonsiirroista voidaan mainita eläkkeet, lapsilisät ja opintorahat. Tulonsiirrot ovat osa sosiaaliturvaa, ns. sosiaalinen vakuutus. Keskivertoihminen maksaa tulonsiirtoja yhtä paljon kuin saakin, jolloin hänen voidaan ajatella kustantavan itse oman sosiaaliturvansa. Tulonsiirrot voidaan ajatella myös temporaalisina siirroksina eliniän aikana. Esimerkiksi keskivertoihminen työssäoloaikanaan maksaa verot joilla kustannetaan hänen lapsuutensa lapsilisät, nuoruuden opintotuet, työkatkosten työttömyysturva ja vanhuuden eläkkeet. Ekonomistit erottelevat tulonsiirrot tarkasti muista valtion menoista mm. laskiessaan verotaakan rasittavuutta, kun taas tavalliselle kansalaiselle on usein epäselvää mistä verotaakka muodostuu. He saattavat käsittää julkissektorin tuottamien palvelujen nielevän kaikki verotulot, unohtaen tulonsiirrot. Tulonsiirto monimuotoisena käsitteenä voidaan laajentaa kansalaista huomattavasti laajempaankin yksikköön, kuten valtioon.


title: HM (lehti)

text: HM: The Hard Music Magazine on yhdysvaltalainen musiikkilehti, joka keskittyy hard rockiin ja kristinuskoon. Artikkelit käsittelevät kristillisten artistien uutisia ja levyarvosteluja. Uusiutuvat "So and So Sez" -haastattelut keskittyvät artisteihin, jotka usein eivät ole kristittyjä ja soittavat maallisissa yhtyeissä, tarkoituksenaan keskustella heidän musiikistaan, tulevista kiertueista, albumeista ja ottaa selvää heidän näkymyksistään Kristuksesta ja muista hengellisistä ajatuksista.


title: HM (lehti)

text: Stryperin "The Yellow and Black Attack" -ep:n myötä vuonna 1984 kristillisen metallimusiikin käsite syntyi ja löi itsensä läpi valtavirrassa. Harrastajamäärän kasvaessa syntyi kysyntää kristillistä metallia käsittelevälle lehdelle, koska tavalliset musiikkilehdet eivät kirjoittaneet aiheesta usein. Doug Van Pelt julkaisi kesäkuussa 1985 "Heaven's Metal" -fanzinen ensimmäisen numeron, joka aloitti vaatimattomasti 6-sivuisena keltaiselle paperille valokopioituna julkaisuna. Nöyrästä alusta huolimatta Van Peltin ystävä laittoi mainoksen "Kerrang!"-lehteen, joka oli tämän brittiläisen julkaisun 100. numero — juhlanumero, jota painettiin 100 000 lisäkappaletta. Tämä vaikutti suuresti siihen, miten moni tilasi lehden ennakkoon. Tuohon aikaan melkein jokainen kristillinen levy-yhtiö oli kiinnostunut kristillisestä metallista ja mainostivat kiinnittämiään yhtyeitä "Heaven's Metalissa", koska se oli ilmestyessään ainoa lehti, joka käsitteli suuntausta erityisesti.